title: Proposta għal DEĊIŻJONI TAL-KUNSILL dwar ir-ratifika u l-adeżjoni mill-Istati Membri f'isem l-Unjoni mal-Protokoll tal-2010 għall-Konvenzjoni Internazzjonali dwar ir-Responsabbilità u l-Kumpens għall-Ħsara b’Konnessjoni mat-Trasportazzjoni bil-Baħar ta’ Sustanzi Perikolużi u ta’ Ħsara fir-rigward tal-aspetti marbutin mal-kooperazzjoni ġudizzjarja fi kwistjonijiet ċivili

text:
                             IL-KUMMISSJONI
                             EWROPEA

                                                      Brussell, 22.6.2015
                                                      COM(2015) 305 final

                                                      2015/0136 (NLE)

                                          Proposta għal

                                 DEĊIŻJONI TAL-KUNSILL

     dwar ir-ratifika u l-adeżjoni mill-Istati Membri f'isem l-Unjoni mal-Protokoll tal-2010
     għall-Konvenzjoni Internazzjonali dwar ir-Responsabbilità u l-Kumpens għall-Ħsara
     b’Konnessjoni mat-Trasportazzjoni bil-Baħar ta’ Sustanzi Perikolużi u ta’ Ħsara fir-
       rigward tal-aspetti marbutin mal-kooperazzjoni ġudizzjarja fi kwistjonijiet ċivili

MT                                                                                MT
 ---pagebreak---                              MEMORANDUM TA’ SPJEGAZZJONI

     1.     IL-KUNTEST TAL-PROPOSTA
     1.1.   Introduzzjoni
            Ir-responsabbiltà u l-kumpens għad-danni li jinqalgħu minn tipi speċifiċi ta'
            attivitajiet ta' tbaħħir huma rregolati fil-livell internazzjonali permezz ta' sensiela ta'
            konvenzjonijiet tal-Organizzazzjoni Marittima Internazzjonali (minn hawn 'il
            quddiem "l-OMI"), li jissejsu fuq l-istess prinċipji ewlenin. Dawn il-prinċipji huma:
            ir-responsabbiltà stretta ta' sid il-vapur, l-obbligu ta' assigurazzjoni li tkopri d-danni
            lil partijiet terzi, id-dritt ta' rikors dirett għal min iġarrab danni kontra l-assiguratur;
            il-limitazzjoni tar-responsabbiltà u, fil-każ taż-żejt u ta' Sustanzi Noċivi u
            potenzjalment Perikolużi (minn hawn 'il quddiem "HNS", Hazardous and Noxious
            Substances), fond ta' kumpens speċjali li jagħmel tajjeb għad-danni meta dawn
            jaqbżu l-limiti tar-responsabbiltà ta' sid il-bastiment.
            Il-Konvenzjoni Internazzjonali dwar ir-Responsabbilità u l-Kumpens għal Dannu
            kkawżat mill-Ġarr bil-Baħar ta’ Sustanzi Noċivi u potenzjalment Perikolużi, tal-1996
            (minn hawn 'il quddiem "il-Konvenzjoni HNS 1996") hija l-aħħar waħda mill-
            Konvenzjonijiet tal-OMI li jittrattaw ir-responsabbiltà li għadha tistenna r-ratifika
            mill-Istati sabiex tkun tista' tidħol fis-seħħ. Din hija parti importanti tar-reġim
            internazzjonali dwar ir-responsabbiltà marittima, b'mod partikulari għax il-ġarr tal-
            HNS bil-baħar, inklużi l-gass naturali likwifikat ("LNG") u l-gass likwifikat miż-żejt
            ("LPG"), huwa kummerċ li sar jitkattar ħafna, u li jirrappreżenta sehem sinifikanti
            mis-settur tat-trasport marittimu.
            Il-Protokoll tal-2010 għall-Konvenzjoni HNS tal-1996 (minn hawn 'il quddiem "il-
            Protokoll tal-2010") kien jinkludi emendi meħtieġa biex jiġu indirizzati problemi
            identifikati fil-Konvenzjoni HNS tal-1996. Il-Protokoll tal-2010 u d-dispożizzjonijiet
            tal-Konvenzjoni kif emendata minnu għandhom jinqraw, jiġu interpretati u applikati
            flimkien bħala strument waħdani, skont l-Artikoli 2 u 18 tal-Protokoll. Test
            ikkonsolidat tal-Protokoll ħareġ mis-Segretarjat tal-OMI u ġie approvat mill-OMI fl-
            2011, waqt it-98 Laqgħa tal-Kumitat Legali tagħha, u huwa magħruf bħala l-
            "Konvenzjoni tal-HNS 2010". Il-Konvenzjoni HNS 2010, bħala strument waħdani u
            kkonsolidat għall-Konvenzjoni, se tidħol fis-seħħ ladarba jidħol fis-seħħ il-Protokoll
            tal-2010.
            Il-firma, ir-ratifika jew l-aċċettazzjoni tal-Protokoll tal-2010 minn Stat jannulaw kull
            firma jew ratifika mill-istess Stat tal-Konvenzjoni HNS 1996, skont l-Artikolu 20(8)
            tal-Protokoll (l-Artikolu 45(8) tal-Konvenzjoni HNS 2010).
            La l-Konvenzjoni HNS 1996 u lanqas il-Protokoll tal-2010 għall-Konvenzjoni HNS
            ma daħlu fis-seħħ. Dan tal-aħħar għadu sal-lum ma sabx partijiet kontraenti.
            Importanti li wieħed jinnota li l-espressjoni ta' approvazzjoni tal-obbligu skont il-
            Protokoll tal-2010 għandha tkun akkumpanjata mit-tressiq ta' dejta dwar il-kwantità
            totali tal-merkanzija soġġetta għall-kontribut riċevuta matul is-sena kalendarja
            preċedenti, skont l-Artikolu 20(4) tal-istess Protokoll (l-Artikolu 45(4) tal-
            Konvenzjoni HNS 2010). Dan il-prerekwiżit huwa r-raġuni ewlenija għala l-ebda
            Stat m'għadu rratifika l-Konvenzjoni.
            Wara l-adozzjoni tal-Protokoll tal-2010 għall-Konvenzjoni HNS fl-OMI, grupp ta'
            Stati, bl-għajnuna tal-Fondi Internazzjonali għal Kumpens għal Danni mit-Tniġġis
            taż-Żejt (minn hawn 'il quddiem "il-Fondi tal-IOPC"), ħolqu sett ta' linji gwida għar-

MT                                                  2                                                      MT
 ---pagebreak---              rappurtar tal-merkanzija HNS soġġetta għall-kontribut. Dawn il-linji gwida ġew
             approvati mill-Kumitat Legali tal-OMI fil-100 Sessjoni tiegħu fid-19 ta' April 20131,
             u b'hekk indirizzaw l-ikbar diffikultà prattika bir-ratifika tal-Konvenzjoni.
             Waqt il-101 Sessjoni tal-Kumitat Legali tal-OMI, twaqqaf Grupp ta' Korrispondenza
             dwar l-HNS sabiex jgħin lill-Istati bl-istabbiliment tal-proċeduri għall-
             implimentazzjoni tal-Konvenzjoni, b'mod partikulari għar-rappurtar tal-HNS soġġetti
             għall-kontribut, bil-għan li titwitta t-triq lejn ir-ratifika. Għadd ta' Stati Membri tal-
             UE, kif ukoll il-Kummissjoni Ewropea, huma membri ta' dan il-Grupp.
     1.2.    Kompetenza tal-UE u ramifikazzjonijiet
            Skont ir-regoli dwar il-kompetenza esterna tal-Unjoni kif stipulat fl-Artikolu 3(2) tat-
            Trattat dwar il-Funzjonament tal-Unjoni Ewropea ("TFUE"), il-Protokoll tal-2010, u
            fil-futur il-Konvenzjoni HNS 2010, jaqa' fil-kompetenza esklussiva tal-Unjoni billi
            jolqot ir-regoli komuni tal-Unjoni u jibdel il-kamp ta' applikazzjoni tagħhom.
            Kif inhu elaborat fit-Taqsima 1.4 ta' dan il-Memorandum, il-konklużjoni tal-Protokoll
            tal-2010 għall-Konvenzjoni tkun tolqot il-kamp ta' applikazzjoni u r-regoli tad-
            Direttiva 2004/35/KE dwar ir-responsabbiltà ambjentali f'dak li għandu x'jaqsam mal-
            prevenzjoni u r-rimedju għal danni ambjentali2. Barra minn hekk, għar-raġunijiet
            iddettaljati fit-Taqsima 1.5 hawn isfel, il-konklużjoni tal-Protokoll tal-2010 tkun tolqot
            ir-regoli stipulati fir-Regolament (UE) Nru 1215/2012 dwar il-ġuriżdizzjoni u r-
            rikonoxximent u l-eżekuzzjoni ta' sentenzi fi kwistjonijiet ċivili u kummerċjali
            (riformulazzjoni tar-Regolament Brussell I)3.
            Dawn ir-regoli tal-aħħar jaħbtu mar-regoli tal-Konvenzjoni kif emendati, filwaqt li r-
            regoli stipulati fl-Unjoni rigward il-kooperazzjoni ġudizzjarja fi kwistjonijiet ċivili u
            kummerċjali fformaw ukoll il-bażi legali għad-Deċiżjoni tal-Kunsill 2002/971/KE li
            tawtorizza lill-Istati Membri, fl-interess tal-Komunità, jirratifikaw jew jaderixxu mal-
            Konvenzjoni HNS 19964. Madankollu, kif issemma fid-Daħla, il-Protokoll tal-2010
            emenda l-Konvenzjoni HNS 1996, u l-Konvenzjoni HNS 2010 hija l-istrument
            ikkonsolidat imnissel minn din l-emenda. Għaldaqstant, l-effett tal-Konvenzjoni HNS
            2010 fuq ir-regoli tal-UE jeħtieġ li jiġi vverifikat fid-dawl tal-iżviluppi fl-ordni legali
            tal-Unjoni mindu ġiet adottata d-Deċiżjoni tal-Kunsill 2002/971/KE.
            Il-kompetenza esklussiva tal-Unjoni għall-konklużjoni tal-Protokoll tal-2010 ma tistax
            tiġi eżerċitata mill-Unjoni nnifisha bħala entità legali separata, fin-nuqqas ta' klawżola
            dwar REIO (Organizzazzjoni Reġjonali għall-Integrazzjoni Ekonomika) fit-test tal-
            Konvenzjoni jew tal-Protokoll. B'hekk l-Istati Membri jibqgħu soġġetti għall-obbligu
            li jikkonkludu dan il-ftehim internazzjonali f'isem l-Unjoni. Billi l-Protokoll tal-2010
            jirrigwarda kwistjonijiet fejn l-UE għandha kompetenza esklussiva, l-Istati Membri
            ma jistgħux jiddeċiedu b'mod awtonomu dwar l-iffirmar u r-ratifika ta' dan il-
            Protokoll. Jistgħu jagħmlu dan f'isem l-Unjoni biss wara l-awtorizzazzjoni min-naħa

     1
            Il-100 Sessjoni tal-Kumitat Legali tal-OMI, LEG 100/14, "Report of the Legal Committee on the work
            of its one hundredth session", pp. 5-6; LEG 100/3, sottomissjoni mill-Kanada dwar "Monitoring the
            Implementation of the HNS Protocol, 2010", Anness 2 "Reporting guidelines on the submission of HNS
            contributing cargo".
     2
            ĠU L 143, 30.4.2004, p. 56.         .
     3
            ĠU L 351, 20.12.2012, p. 1.         .
     4
            Id-Deċiżjoni tal-Kunsill 2002/971/KE tat-18 ta’ Novembru 2002 li tawtorizza lill-Istati Membri, fl-
            interess tal-Komunità, li jirratifikaw jew li jaderixxu mal-Konvenzjoni Internazzjonali dwar ir-
            Responsabbilità u l-Kumpens għall-Ħsara b’Konnessjoni mat-Trasportazzjoni bil-Baħar ta’ Sustanzi
            Perikolużi u ta’ Ħsara 1996 (il-Konvenzjoni HNS), ĠU L 337, 13.12.2002, p. 55.

MT                                                      3                                                         MT
 ---pagebreak---                 tal-Kunsill, u l-kunsens tal-Parlament Ewropew b'segwitu ta' proposta mingħand il-
                Kummissjoni, skont l-Artikolu 218(6)(a) tat-TFUE.
     1.3.        Dettalji tal-Konvenzjoni
                Il-Protokoll tal-2010, u b'hekk ukoll il-Konvenzjoni HNS 2010 ikkonsolidata, se jidħol
                fis-seħħ 18-il xahar wara d-data li fiha jkunu irratifikawha mill-inqas 12-il Stat,
                fosthom 4 Stati b'mhux inqas minn 2 miljun unità ta' tunnellaġġ gross kull wieħed, u
                d-dejta rilevanti dwar il-merkanzija soġġetta għall-kontribut tkun tressqet lis-
                Segretarjat Ġenerali tal-OMI, kif xieraq, b'mhux inqas minn 40 miljun tunnellata ta'
                merkanzija soġġetta għall-kontribut lill-kont ġenerali tal-HNS riċevuti bħala total
                f'dawn l-Istati matul is-sena kalendarja ta' qabel. Il-kundizzjonijiet għad-dħul fis-seħħ
                kienu l-istess fil-Konvenzjoni HNS 1996.
                Il-bidliet ewlenin mill-Konvenzjoni HNS 1996 għall-Konvenzjoni HNA 2010 kienu
     kif ġej:
                 (a)   l-esklużjoni tal-HNS ippakkjati mid-definizzjoni tal-merkanzija soġġetta għall-
                       kontribut lill-Fond tal-HNS, filwaqt li d-danni kkawżati mill-HNS ippakkjati
                       jibqgħu koperti mis-sistema ta' żewġ livelli ta' kumpens stabbilita fil-
                       Konvenzjoni (l-Artikolu 1(10) tal-Konvenzjoni HNS 2010);
                 (b)   iż-żieda tal-limiti tar-responsabbiltà għal sid il-bastiment għal bastimenti li
                       jġorru HNS ippakkjati, sabiex tintlaqa' aħjar l-esklużjoni tal-HNS ippakkjati
                       bħala merkanzija soġġetta għall-kontribut lill-Fond tal-HNS (l-Artikolu 9(1)(b)
                       tal-Konvenzjoni HNS 2010);
                 (c)   l-għoti tar-responsabbiltà lir-riċevitur fiżiku tal-LNG, għall-ħlas tal-kontributi
                       rilevanti lill-Fond tal-HNS, sakemm ma jkunx hemm ftehim differenti bejn id-
                       detentur u r-riċevitur (l-Artikolu 19(1bis) tal-Konvenzjoni HNS 2010);
                 (d)   l-għoti tal-kundizzjoni li l-ħlas tal-kumpens mill-Fond tal-HNS f'każ ta'
                       inċident kopert isir biss malli l-Istat ikkonċernat jaqdi l-obbligu tiegħu li
                       jressaq rapporti dwar il-merkanzija soġġetta għall-kontribut għas-snin kollha
                       qabel l-inċident (l-Artikolu 21bis(2) tal-Konvenzjoni HNS 2010).
                Dawn il-bidliet ineħħu x-xkiel ewlieni li kien qed jimblokka l-proċess tar-ratifika tal-
                Konvenzjoni HNS 1996.
                Il-Kamp tal-Applikazzjoni: Il-Konvenzjoni HNS 2010 tapplika għal pretensjonijiet
                għal danni li jinqalgħu mill-ġarr tal-HNS bil-baħar, għajr għall-pretensjonijiet li
                jinqalgħu minn kuntratt għall-ġarr ta' merkanzija jew ta' passiġġieri. Id-danni koperti
                mill-Konvenzjoni jinkludu kull ħsara lit-territorju – inkluż il-baħar territorjali – ta' Stat
                Parti, ħsara ambjentali kkawżata fiż-ŻEE ta' Stat Parti, kull ħsara – għajr dik
                ambjentali – ikkawżata barra mit-territorju u mill-baħar territorjali ta' Stat Parti minn
                bastiment irreġistrat fi Stat Parti, kif ukoll kull miżura ta' prevenzjoni li tittieħed
                sabiex jonqsu kemm jista' jkun it-tipi msemmija ta' danni. Il-bastimenti tal-gwerra, jew
                bastimenti oħra proprjetà ta' Stat jew operat minn Stat użati għal finijiet mhux
                kummerċjali, huma esklużi mill-kamp ta' applikazzjoni tal-Konvenzjoni, sakemm l-
                Istat ikkonċernat ma jiddeċidix mod ieħor. Barra minn hekk, Stat jista' jeskludi mill-
                kamp ta' applikazzjoni tal-Konvenzjoni lill-bastimenti ta' inqas minn 200 tunnellata
                grossa, li jġorru l-HNS esklussivament f'forma ppakkjata, filwaqt li dawn il-bastimenti
                jkunu impenjati fi vjaġġi bejn portijiet jew faċilitajiet ta' dak l-Istat. L-eżenzjoni
                msemmija tista' tapplika wkoll bejn żewġ Stati ġirien, wara l-ftehim espliċitu miż-
                żewġ Stati. Tali eżenzjonijiet jirrigwardaw Stat ġar wieħed jew tnejn, u għandhom jiġu
                nnotifikati lill-OMI kif xieraq.

MT                                                       4                                                      MT
 ---pagebreak---             Aspetti ewlenin tar-responsabbiltà u tal-kumpens: Il-Konvenzjoni HNS 2010
            tistipula r-responsabbiltà stretta ta' sid il-bastiment li jġorr l-HNS għal kull dannu li
            jinqala' minħabba inċident marbut mal-ġarr tal-HNS bil-baħar abbord dak l-istess
            bastiment. Hemm eċċezzjonijiet limitata għar-responsabbiltà stretta ta' sid il-
            bastiment, u biex dawk japplikaw, l-oneru tal-provi jibqa' f'idejn sid il-bastiment.
            Ir-responsabbiltà stretta hija abbinata mal-obbligu li s-sid jikkuntratta assigurazzjoni
            jew garanzija finanzjarja oħra biex ikopri r-responsabbiltà tiegħu għad-danni skont il-
            Konvenzjoni. L-Istati Parti għandhom jiċċertifikaw il-preżenza ta' tali assigurazzjoni
            jew garanzija finanzjarja skont il-Konvenzjoni.
            Biex ir-rekwiżiti tar-responsabbiltà stretta u tal-assigurazzjoni obbligatorja jkunu
            appoġġjati mis-settur ikkonċernat, il-Konvenzjoni tipprovdi wkoll id-dritt ta'
            limitazzjoni tar-responsabbiltà tas-sid, sa 100 miljun unità tal-kont għall-HNS li
            jinġarr bl-ingrossa u sa 115 miljun unità tal-kont għall-HNS ippakkjat, rispettivament.
            Barra minn hekk, kif inhu l-każ bil-konvenzjonijiet kollha dwar ir-responsabbiltà
            marittima, hemm klawżola li tipprojbixxi r-rikors kontra sid il-bastiment għad-danni li
            jaqgħu taħt il-kliem "mod ieħor mhux skont din il-Konvenzjoni" tal-Konvenzjoni
            HNS 2010.
            L-ikbar kontribuzzjoni ta' din il-Konvenzjoni lejn ir-reġim internazzjonali li jkopri r-
            responsabbiltà u kumpens għall-aċċidenti kkawżati minn attivitajiet ta' tbaħħir, u
            b'mod partikulari mill-kummerċ fl-HNS bil-baħar, hija l-ħolqien ta' fond speċjalizzat
            għall-kumpens. Il-Fond tal-HNS jimmira li jagħmel tajjeb għall-kumpens lil kull
            persuna li ġġarrab danni b'konnessjoni mal-ġarr tal-HNS bil-baħar, sal-punt li tali
            persuna ma kinitx kapaċi tikseb kumpens sħiħ u xieraq għad-danni minn sid il-
            bastiment u l-assiguratur tiegħu. Dan in-nuqqas jista' jinqala' minħabba ċirkustanzi
            differenti, fosthom in-nuqqas ta' responsabbiltà min-naħa ta' sid il-bastiment, l-
            inkapaċità ta' sid il-bastiment u tal-assiguratur tiegħu biex jissodisfaw il-pretensjonijiet
            bis-sħiħ, jew sitwazzjoni fejn id-danni jaqbżu l-limiti tar-responsabbiltà ta' sid il-
            bastiment.
            L-ammont totali għall-kumpens disponibbli f'din is-sistema ta' żewġ livelli huwa 250
            miljun unità tal-kont (madwar 310 miljun euro fir-rati kurrenti ta' skambju monetarju).
            Biex dan l-ammont isir disponibbli, il-Konvensjoni HNS 2010 ħolqot sistema
            elaborata ta' kontributi mħallsa lill-Fond tal-HNS minn persuni li jirċievu l-HNS f'kull
            Stat Parti. L-Istati Parti huma responsabbli, min-naħa tagħhom, għall-preċiżjoni, il-
            puntwalità u r-regolarità tar-rappurtar tal-merkanzija soġġetta għal kontribut lill-Fond
            tal-HNS; mill-banda l-oħra, Stat jista' jiddeċiedi wkoll li jħallas il-kontributi dovuti
            lill-Fond innifsu, flok ir-riċevitur tal-HNS.
            Il-pretensjonijiet u l-azzjonijiet quddiem il-qrati ta' Stat Parti: Il-Konvenzjoni
            HNS 2010 fiha regoli dwar il-ġuriżdizzjoni tal-qrati tal-Istati Parti fuq il-
            pretensjonijiet imressqa minn persuni li jġarrbu danni koperti mill-Konvenzjoni kontra
            sid il-bastiment jew l-assiguratur tiegħu, jew kontra l-Fond tal-HNS. Ir-rikonoxximent
            u l-infurzar tas-sentenzi tal-qrati fl-Istati Parti huma koperti wkoll mill-Konvenzjoni.
            Dawn l-elementi, li baqgħu ma nbidlux mill-Konvenzjoni HNS 1996, jimmiraw li
            jiżguraw li l-vittmi tal-aċċidenti koperti mill-Konvenzjoni jistgħu jibbenefikaw minn
            regoli proċedurali ċari u minn ċertezza tad-dritt, sabiex il-pretensjonijiet tagħhom
            ikunu aktar effettivi.
     1.4.    Implikazzjonijiet fuq id-Direttiva 2004/35/KE

MT                                                   5                                                     MT
 ---pagebreak---          Sa mill-2004, id-Direttiva 2004/35/KE hija l-liġi applikabbli fl-UE għar-
         responsabbiltà tal-operaturi ta' attivitajiet okkupazzjonali, inkluż it-tbaħħir, fir-rigward
         tal-prevenzjoni u r-rimedju tad-dannu ambjentali fit-territorju u fl-ilmijiet taħt il-
         ġuriżdizzjoni tal-Istati Membri.
         Il-Konvenzjonijiet HNS tal-1996 u tal-2010 jaħbtu t-tnejn li huma mal-kamp ta'
         applikazzjoni tad-Direttiva, f'dak li jirrigwarda (i) id-dannu ambjentali kkawżat lit-
         territorju, inkluż il-baħar territorjali, ta' Stat Parti (l-Artikolu 3(a) tal-Konvenzjoni
         HNS 2010), (ii) il-ħsara mit-tniġġis tal-ambjent ikkawżat fiż-ŻEE jew żona
         ekwivalenti (sa 200 mil nawtiku mil-linji bażi) ta' Stat Parti (l-Artikolu 3(b) tal-
         Konvenzjoni HNS 2010), u (iii) "miżuri ta' prevenzjoni, meta jittieħdu, biex
         jipprevjenu jew jimminimizzaw tali ħsara" (l-Artikolu 3(d) tal-Konvenzjoni HNS
         2010). Id-dispożizzjonijiet korrispondenti tad-Direttiva huma l-Artikolu 2(1) dwar id-
         definizzjoni ta' "dannu ambjentali" u l-Artikolu 2(10) dwar id-definizzjoni ta' "miżuri
         ta' prevenzjoni", flimkien mal-Artikolu 3(1)(a) tad-Direttiva 2008/56/KE li
         tistabbilixxi Qafas għal Azzjoni Komunitarja fil-qasam tal-Politika tal-Ambjent
         Marin5, u l-Artikolu 1(1) tad-Direttiva dwar l-Għasafar 79/409/KEE6 u l-Artikolu 2(1)
         tad-Direttiva dwar il-Ħabitats 92/43/KEE7, kif inhu msemmi fil-"Commission
         Guidelines for the establishment of the Natura 2000 network in the marine
         environment - Application of the Habitats and Birds Directives"8. Id-definizzjoni ta'
         "dannu ambjentali" fil-Konvenzjoni u dik fid-Direttiva 2004/35/KE, għalkemm sa
         ċertu punt jaqblu ma' xulxin, mhijiex identika. Madankollu, fil-prattika, wieħed
         jistenna li l-Konvenzjoni timmira lejn standards ta' rimedju għad-dannu ambjentali li
         jkunu għoljin daqs dawk tad-Direttiva.
         Minħabba t-trikkib fil-kamp ta' applikazzjoni tad-Direttiva 2004/35/KE u dak tal-
         Konvenzjoni HNS 2010, joħroġ fid-dieher li l-konklużjoni tal-Protokoll tal-2010, li
         temenda l-Konvenzjoni HNS 1996 u tirriżulta f'test legali ġdid (jiġifieri l-Konvenzjoni
         HNS 2010), tolqot ir-regoli eżistenti tal-Unjoni.
         B'mod aktar speċifiku, id-Direttiva 2004/35/KE tirreferi espliċitament għall-
         Konvenzjoni HNS 1996 u teskludi kull dannu li jinqala' minħabba inċidenti kopert
         mit-tali Konvenzjoni, kif ukoll kull emenda futura tagħha, mill-kamp ta' applikazzjoni
         tad-Direttiva, dejjem jekk il-Konvenzjoni tkun fis-seħħ fl-Istat Membru kkonċernat (l-
         Artikolu 4(2) u l-Anness IV tad-Direttiva 2004/35/KE). B'hekk ir-reġimi
         internazzjonali speċjalizzati li jkopru r-responsabbiltà ċivili minn attivitajiet
         okkupazzjonali speċifiċi jistgħu jipprevalu fuq id-Direttiva, billi dawk ir-reġimi tqiesu
         aktar effettivi fl-għoti ta' kumpens f'waqtu u xieraq għad-dannu ambjentali, u aktar
         adattati għan-natura ta' tali attivitajiet okkupazzjonali. Il-Protokoll tal-2010 bħala
         emenda tal-Konvenzjoni HNS 1996 huwa kopert minn dik l-eżenzjoni għad-Direttiva
         2004/35/KE; b'hekk joħroġ ċar li r-ratifika jew l-adeżjoni għall-Konvenzjoni jkunu
         jolqtu l-kamp ta' applikazzjoni ta' regoli tal-UE eżistenti.
         Minbarra t-trikkib sinifikanti bejn ir-regoli tal-Konvenzjoni u dawk tad-Direttiva,
         hemm ukoll kunflitt ewlieni li jiddefinixxi l-effett tad-dispożizzjonijiet tal-
         Konvenzjoni fuq ir-regoli tal-Unjoni. L-Artikolu 7(4) tal-Konvenzjoni HNS (komuni
         fit-test tal-Konvenzjoni tal-1996 u tal-2010) jipprekludi kull pretensjoni għad-danni

     5
         ĠU L 164, 25.6.2008, p. 19.
     6
         Id-Direttiva tal-Kunsill 79/409/KEE dwar il-konservazzjoni tal-għasafar selvaġġi, ĠU L 103,
         25.4.1979, p. 1.
     7
         Id-Direttiva tal-Kunsill 92/43/KEE dwar il-konservazzjoni tal-ħabitats naturali u tal-fawna u l-flora
         selvaġġi, ĠU L 206, 22.7.1992, p. 7.
     8
         http://ec.europa.eu/environment/nature/natura2000/marine/docs/marine_guidelines.pdf

MT                                                    6                                                          MT
 ---pagebreak---             kontra sid il-bastiment fi kwalunkwe mod jew forum ieħor għajr kif preskritt mill-
            Konvenzjoni. Dan ifisser li d-Direttiva ma tistax tapplika lil hinn mill-Konvenzjoni
            f'dak li jirrigwarda r-responsabbiltà ta' sid il-bastiment għad-danni marbutin mal-HNS;
            għaldaqstant, il-kamp ta' applikazzjoni tad-Direttiva huwa limitat mill-Konvenzjoni, u
            dan huwa rilevanti għall-għanijiet tal-konklużjoni mill-Istati Membri tal-Protokoll tal-
            2010.
     1.5.    Implikazzjonijiet fuq ir-Regolament (UE) Nru 1215/2012 (riformulazzjoni tar-
             Regolament (KE) Nru 44/2001 - "Brussell I")
            Il-Kapitolu IV tal-Konvenzjoni HNS 2010 jistipula r-regoli ta' proċedura applikabbli
            għall-pretensjonijiet u l-azzjonijiet taħt il-Konvenzjoni quddiem il-qrati ta' Stati Parti.
            B'mod partikulari, l-Artikoli 38, 39 u 40 tal-Konvenzjoni jistipulaw ir-regoli dwar il-
            ġuriżdizzjoni tal-qrati, kif ukoll dwar ir-rikonoxximent u l-infurzar tas-sentenzi. Dawk
            l-Artikoli huma identiċi għall-Artikoli 38, 39 u 40 fil-Konvenzjoni HNS 1996, li kienu
            l-bażi legali tal-kompetenza esklussiva tal-Komunità li kienet tiġġustifika d-Deċiżjoni
            tal-Kunsill 2002/971/KE.
            Ir-Regolament (UE) Nru 1215/2012 jistipula r-regoli dwar il-ġuriżdizzjoni u r-
            rikonoxximent u l-infurzar tas-sentenzi fi kwistjonijiet ċivili u kummerċjali bejn l-
            Istati Membri, u d-dispożizzjonijiet imsemmija tal-Konvenzjoni – jekk din tidħol fis-
            seħħ – ikunu jolqtu r-regoli tar-Regolament. Il-"Proposal for a Council Decision
            authorizing the Member States to ratify in the interest of the European Community the
            International Convention on Liability and Compensation for Damage in Connection
            with the Carriage of Hazardous and Noxious Substances by Sea, tal-1996 ('il-
            Konvenzjoni HNS')", COM(2001) 674 finali9, fiha sommarju ddettaljat u spjegi għat-
            trikkib bejn il-Kapitolu IV tal-Konvenzjoni u r-Regolament Brussell I (ir-Regolament
            (KE) Nru 44/2001)10.
            Minbarra dan ta' fuq, l-Artikoli 37, 41 u 42 tal-Kapitolu IV tal-Konvenzjoni HNS
            2010 huma ta' natura anċillari, u bħala tali, ma jistgħux joqogħdu waħedhom u lanqas
            jiġu applikati b'mod separat minn dispożizzjonijiet oħra tal-Konvenzjoni.
            Għaldaqstant, il-kompetenza esklussiva tal-Unjoni tkopri l-Kapitolu IV sħiħ tal-
            Konvenzjoni.
            Il-pożizzjoni speċjali tad-Danimarka fir-rigward tal-Kapitolu IV tal-Konvenzjoni
            jeħtieġ li tiġi indirizzata b'mod separat, skont il-Protokoll Nru 2211 dwar l-pożizzjoni
            tad-Danimarka, anness mat-Trattati. Id-Danimarka hija eżenta mill-applikazzjoni tat-
            Titolu V tat-Tielet Parti tat-TFUE, u b'riżultat ta' dan, ma tiħux sehem fl-adozzjoni
            tad-Deċiżjoni proposta tal-Kunsill dwar ir-ratifika u l-adeżjoni mill-Istati Membri
            f'isem l-Unjoni għall-Protokoll tal-2010 għall-Konvenzjoni Internazzjonali dwar ir-
            Responsabbilità u l-Kumpens għall-Ħsara b’Konnessjoni mat-Trasportazzjoni bil-
            Baħar ta’ Sustanzi Perikolużi u ta’ Ħsara, fir-rigward ta' aspetti marbutin mal-
            kooperazzjoni ġudizzjarja fi kwistjonijiet ċivili.
     1.6.    Konklużjonijiet
            L-adozzjoni u d-dħul fis-seħħ ta' regoli internazzjonali dwar ir-responsabbiltà għal
            danni mhux kuntrattwali li jinqalgħu mill-ġarr ta' HNS bil-baħar huma kruċjali fid-
            dawl tas-sehem sinifikanti li tirrappreżenta l-merkanzija HNS fil-ġarr tal-merkanzija
            bil-baħar madwar id-dinja.

     9
            ĠU C 51E, 26.2.2002, p. 370.
     10
            ĠU L 12, 16.1.2001, p. 1.
     11
            ĠU C 326, 26.10.2002, p. 299.

MT                                                  7                                                     MT
 ---pagebreak---           Wara l-esperjenza li kisbet b'reġimi internazzjonali simili li jirregolaw ir-
          responsabbiltà għal danni li jinqalgħu minn attivitajiet oħra ta' tbaħħir, bħall-ġarr taż-
          żejt mit-tankers, l-OMI adottat dan il-ftehim internazzjonali, kif emendat bil-Protokoll
          HNS 2010, sabiex jikkomplementa s-sistema tal-konvenzjonjiet dwar ir-responsabbiltà
          marittima bi strument speċjalizzat li jistabbilixxi wkoll fond ġdid ta' kumpens għad-
          danni marbutin mal-HNS.
          Abbażi tad-Deċiżjoni tal-Kunsill 2002/971/KE, l-Istati Membri kienu awtorizzati li
          jipproċedu bir-ratifika tal-Konvenzjoni HNS 1996. Il-Protokoll tal-2010 li jemenda l-
          Konvenzjoni jeħtieġ ukoll li jkun is-suġġett ta' Deċiżjoni ġdida tal-Kunsill, skont it-
          Trattati u filwaqt li jitqiesu l-iżviluppi li saru fil-liġi tal-Unjoni sa mill-2002. Il-
          Protokoll tal-2010 iwassal għall-kostituzzjoni ta' ftehim internazzjonali ġdid (ara
          b'mod partikulari l-Artikolu 45(8) tat-test ikkonsolidat tal-Konvenzjoni HNS 2010).
          B'konsegwenza ta' dan, bir-ratifika jew bl-adeżjoni mal-Protokoll tal-2010, l-Unjoni
          qiegħda tawtorizza lill-Istati Membri li japplikaw il-Konvenzjoni HNS 2010 mhux
          biss b'rabta ma' kwistjonijiet koperti mill-Protokoll, iżda wkoll b'rabta mal-
          kwistjonijiet kollha l-oħra koperti mit-test emendat tal-Konvenzjoni HNS 2010.
          Fid-dawl ta' dan kollu, il-Kummissjoni tipproponi l-adozzjoni ta' żewġ Deċiżjonijiet
          tal-Kunsill separati dwar ir-ratifika u l-adeżjoni mal-Protokoll tal-2010 min-naħa tal-
          Istati Membri f'isem l-Unjoni, sabiex jiġi żgurat li jinkisbu l-għanijiet tat-Trattati, kif
          imnaqqxa fid-Direttiva 2004/35/KE u fir-Regolament (UE) Nru 1215/2012, u li jiġu
          rrispettati d-dispożizzjonijiet tal-Protokoll 22. B'rabta mar-Regolament imsemmi, u
          b'mod partikulari fir-rigward tar-regoli dwar ir-rikonoxximent u l-infurzar tas-sentenzi
          maħruġa mill-qorti ta' Stat Membru, l-Istati Membri huma rikjesti li joħorġu d-
          dikjarazzjoni xierqa, kif stipulat fl-Anness tad-Deċiżjoni tal-Kunsill proposta, meta
          jiġu biex jirratifikaw jew jaderixxu mal-Protokoll tal-2010, li tkun tiżgura l-
          applikazzjoni kontinwa tar-regoli dwar ir-rikonoxximent u l-infurzar tas-sentenza tar-
          Regolament (UE) Nru 1215/2012 f'dak li għandu x'jaqsam mar-rikonoxximent u l-
          infurzar tas-sentenzi maħruġa mill-qorti ta' Stat Membru fi Stat Membru ieħor. Id-
          dikjarazzjoni għandha tkopri wkoll regoli oħra rilevanti tal-Unjoni dwar is-suġġett,
          speċifikament il-Konvenzjoni ta' Lugano dwar il-ġuriżdizzjoni u r-rikonoxximent u l-
          eżekuzzjoni ta' sentenzi f'materji ċivili u kummerċjali tat-30 ta' Ottubru 200712.

     2.    RIŻULTATI       TAL-KONSULTAZZJONIJIET                               MAL-PARTIJIET
           INTERESSATI U VALUTAZZJONI TAL-IMPATT
          L-ebda Valutazzjoni tal-Impatt mhi meħtieġa f'dan l-istadju tal-proċess, fejn l-ambitu
          għall-azzjoni tal-UE diġà huwa limitat min-negozjati dwar l-istrument internazzjonali
          li qed jiġi konkluż.
          Madankollu, ġew eżaminati u ppeżati għadd ta' għażliet:
           (1)    L-ebda azzjoni
          Bħalissa, billi l-Konvenzjoni HNS għadha ma daħlitx fis-seħħ, id-Direttiva
          2004/35/KE tapplika għar-responsabbiltà għad-dannu ambjentali li jinqala' minħabba
          aċċident ikkawżat minn bastiment li jġorr HNS fil-baħar fl-UE. Dan ifisser li d-
          definizzjoni ta' dannu ambjentali stabbilita fid-Direttiva tibqa' tapplika, flimkien mad-
          dritt ta' sid il-bastiment li jillimita r-responsabbiltà tiegħu skont il-Konvenzjoni
          Internazzjonali dwar il-Limitazzjoni tar-Responsabbiltà għal Pretensjonijiet Marittimi,
          tal-1976, kif emendata (minn hawn 'il quddiem l-"LLMC"), skont l-Artikolu 4(3) tad-

     12
          ĠU L 339, 21.12.2007, p. 3.

MT                                                8                                                     MT
 ---pagebreak---      Direttiva. Id-dritt ta' sid il-bastiment li jillimita r-responsabbiltà tiegħu sal-limiti
     ġenerali stabbiliti fl-LLMC għandu eċċezzjonijiet limitati, speċifikament l-intenzjoni li
     jikkawża d-danni jew it-traskuraġni. Il-limiti tar-responsabbiltà skont l-LLMC huma
     iktar baxxi minn dawk stabbiliti fl-Artikolu 9 tal-Konvenzjoni HNS 2010. Fin-nuqqas
     ta' fond għall-kumpens bħal dak stabbilit fil-Kapitolu III tal-Konvenzjoni HNS 2010,
     bħalissa ma hemm xejn li skont id-Direttiva jipprovdi għall-kumpens tal-vittmi (eż. is-
     sajjieda, il-komunitajiet lokali) tat-tniġġis bl-HNS fil-baħar lil hinn mil-limiti tar-
     responsabbiltà ta' sid il-bastiment. Barra minn hekk, il-qafas legali eżistenti jonqsu
     rekwiżit ta' assigurazzjoni obbligatorja, filwaqt li l-Artikolu 12 tal-Konvenzjoni HNS
     2010 jistipula speċifikament dan l-obbligu għal sidien il-bastimenti, flimkien mad-dritt
     ta' min iressaq pretensjoni ta' azzjoni diretta kontra l-assiguratur (l-Artikolu 12(8)). Fl-
     aħħar nett, fid-Direttiva 2004/35/KE, il-koleġiżlaturi tal-UE għażlu li jipprovdu
     eżenzjoni, mill-kamp ta' applikazzjoni tad-Direttiva, favur ir-reġim internazzjonali tar-
     responsabbiltà għall-attivitajiet ta' tbaħħir għall-konvenzjonijiet kollha rilevanti,
     inkluża l-Konvenzjoni HNS, kif ukoll eżenzjoni għall-inċidenti koperti mill-
     konvenzjonijiet internazzjonali. Jekk ma ssir l-ebda azzjoni fil-livell tal-UE sabiex l-
     Istati Membri jkunu jistgħu jirratifikaw jew jaderixxu mal-Protokoll HNS 2010 bil-
     għan li l-aħħar konvenzjoni tal-OMI dwar ir-responsabbiltà tidħol fis-seħħ, tiġi
     kkristalizzata diskrepanza bejn ir-reġim internazzjonali dwar ir-responsabbiltà għall-
     attivitajiet ta' tbaħħir u bejn dak tal-UE, għad-detriment taċ-ċertezza tad-dritt u għall-
     omoġenejtà tal-istandards applikabbli, fost l-oħrajn, għad-dannu ambjentali li jinqala'
     mill-ġarr tal-HNS fuq il-baħar.
      (2)   Allinjament tal-Konvenzjoni HNS mal-acquis tal-Unjoni
     Id-Direttiva 2004/35/KE ma tikkoinċidix għalkollox mal-Konvenzjoni HNS 2010 fejn
     tidħol id-definizzjoni ta' dannu ambjentali. B'mod speċifiku, id-definizzjoni fid-
     Direttiva hija usa', u tkopri aktar tipi ta' rimedju, fosthom ir-restawr primarju tar-
     riżorsi naturali danneġġati sal-linja bażi tagħhom, inkluż, jekk meħtieġ, it-teħid ta'
     miżuri komplementari u ta' kumpens jekk ir-riżorsi ma jistgħux jitreġġgħu għall-
     kundizzjoni tagħhom ta' linja bażi, u l-kumpens korrispondenti għat-telf intermedju
     tar-riżorsi (tali miżuri qatt ma jikkonsistu f'kumpens monetarju, iżda dejjem f'miżuri li
     jtejbu r-riżorsi naturali fil-post danneġġat jew f'post fil-qrib). Għaldaqstant, wieħed
     jista' jargumenta favur il-possibbiltà ta' emenda tal-Konvenzjoni sabiex tiġi allinjata
     mad-dispożizzjonijiet tad-Direttiva.
     Madankollu, huwa tassew improbabbli li jinkiseb biżżejjed appoġġ fost l-Istati Parti
     tal-OMI, b'mod partikulari fid-dawl tad-diffikultajiet li kellhom jingħelbu qabel ma
     seta' jintlaħaq qbil fuq il-verżjoni attwali tal-Konvenzjoni. Barra minn hekk, id-
     definizzjoni ta' dannu mit-tniġġis taħt il-Konvenzjoni ġiet stabbilita bil-galbu, bi qbil
     ma' reġimi eżistenti oħra dwar ir-responsabbiltà għall-aċċidenti fil-baħar minn tipi
     differenti ta' attivitajiet ta' tħabbir (eż. il-Konvenzjoni Internazzjonali dwar ir-
     Responsabbiltà Ċivili għall-Ħsara mit-Tniġġis taż-Żejt, tal-1992, u l-Konvenzjoni
     Internazzjonali dwar ir-Responsabbiltà Ċivili għall-Ħsara mit-Tniġġis taż-Żejt tal-
     Bunker, tal-2001). L-emendar ta' dik id-definizzjoni fil-Konvenzjoni HNS 2010 kieku
     jtellef serjament il-bilanċ bejn is-setturi differenti tat-tbaħħir, u kieku jiltaqa' ma'
     reżistenza wiesgħa għand l-OMI.
      (3)   Żieda ta' "klawżola ta' skonnessjoni" fil-Konvenzjoni HNS u emenda
            korrispondenti għad-Direttiva 2004/35/KE
     Wieħed jista' jistħarreġ potenzjalment ukoll il-possibbiltà li tiġi emendata l-
     Konvenzjoni sabiex tiddaħħal klawżola ta' "skonnessjoni", bil-għan li jiġi żgurat li

MT                                            9                                                     MT
 ---pagebreak---           meta l-Istati Membri jsiru parti għall-Konvenzjoni, ir-regoli tal-liġi tal-Unjoni jibqgħu
          jiggvernaw ir-relazzjoni speċjali bejn l-UE u l-Istati Membri tagħha. Fir-rigward tal-
          pajjiżi terzi, l-obbligi taħt il-Konvenzjoni jibqgħu kif inhuma.
          Billi jaċċettaw tali "klawżola ta' skonnessjoni", il-Partijiet kollha għall-Konvenzjoni
          (inklużi l-Istati mhux tal-UE) ikunu jaqblu li l-UE u l-Istati Membri għandhom
          japplikaw il-liġi tal-UE fir-relazzjonijiet ta' bejniethom stess, billi din tiggverna wkoll
          is-suġġett tal-Konvenzjoni. Madankollu, japplika għal din il-possibbiltà l-istess
          raġunament ta' hawn fuq, jiġifieri din mhijiex għażla realistika sabiex l-Istati Membri
          jintrabtu mal-OMI f'isem l-Unjoni.
          Barra minn hekk, tali klawżola tkun tirrikjedi l-emendar tad-Direttiva 2004/35/KE
          mill-kamp ta' applikazzjoni tad-Direttiva, sabiex tinħall l-eżenzjoni li tapplika għad-
          dannu li jsir minn inċidenti koperti mill-kamp ta' applikazzjoni tal-Konvenzjoni HNS.
          B'danakollu, id-Direttiva tittratta b'mod indaqs il-konvenzjonijiet kollha dwar ir-
          responsabbiltà marittima elenkati fl-Anness IV tagħha. Għaldaqstant, l-introduzzjoni
          ta' reġim differenti għal waħda mill-konvenzjonijiet tkun taħdem kontra l-ispirtu tad-
          Direttiva nfisha, b'mod partikulari għaliex il-konvenzjonijiet kollha tal-OMI dwar ir-
          responsabbiltà ġew imfassla fuq l-istess prinċipji, sabiex stabbilew qafas ta'
          responsabbiltà stretta għal sid il-bastiment, flimkien mal-assigurazzjoni obbligatorja, u
          d-disponibbiltà ta' fondi suffiċjenti għall-kumpens ta' dannu mit-tniġġis minħabba
          inċident tat-tbaħħir.
           (4)   Ratifika tal-Protokoll NHS 2010
          Il-konklużjoni tal-Protokoll tal-2010 għall-Konvenzjoni NHS tkun tiżgura l-
          applikazzjoni uniformi tar-regoli dwar ir-responsabbiltà u l-kumpens b'rabta mal-
          aċċidenti kkawżati mill-bastimenti li jġorru l-HNS fil-baħar madwar l-UE. Barra minn
          hekk, tkun tiżgura d-disponibbiltà ta' fondi suffiċjenti għall-kumpens tal-vittmi ta' tali
          aċċidenti. L-użu ta' reġim internazzjonali flok soluzzjonijiet reġjonali għal dawn il-
          finijiet jaqbel aktar man-natura tat-tbaħħir bħala negozju dinji, kif ukoll mal-impatt
          transkonfinali li tali aċċidenti x'aktarx ikollhom.
          Għaldaqstant, ġie konkluż li l-abbozz preżenti ta' deċiżjoni li tawtorizza lill-Istati
          Membri jirratifikaw il-Protokoll HNS 2010, u b'hekk jaċċettaw li jintrabtu mat-test
          ikkonsolidat tal-Konvenzjoni HNS 2010, hija l-aqwa azzjoni li tista' tittieħed.

     3.    ELEMENTI LEGALI TAL-PROPOSTA
          Kif diġà ssemma fid-Daħla, l-iffirmar, ir-ratifika jew l-aċċettazzjoni tal-Protokoll tal-
          2010 minn Stat jannullaw kull firma jew ratifika, mill-istess Stat, tal-Konvenzjoni
          HNS 1996. L-Istati li jirratifikaw il-Protokoll jesprimu l-kunsens tagħhom li jintrabtu
          mat-test ikkonsolidat tal-Konvenzjoni HNS 2010, bħala strument waħdieni u
          kkonsolidat għall-Konvenzjoni, li se tidħol fis-seħħ malli jidħol fis-seħħ il-Protokoll
          tal-2010.
          Id-Deċiżjonijiet tal-Kunsill proposti se jawtorizzaw għalhekk lill-Istati Membri li
          jirratifikaw, jew aderixxu, f'isem l-Unjoni, mal-Protokoll HNS 2010, u b'hekk jintrabtu
          mar-regoli tal-Konvenzjoni HNS 2010.
          Id-Deċiżjonijiet tal-Kunsill proposti jissejsu fuq l-Artikolu 218(6) tat-TFUE flimkien,
          fuq naħa, mal-Artikolu 81 tat-TFUE, li jipprovdi l-bażi legali ewlenija għal-
          leġiżlazzjoni tal-UE dwar il-kooperazzjoni ġudizzjarja fi kwistjonijiet ċivili rilevanti
          għar-regoli ta' proċedura applikabbli għall-pretensjonijiet u l-azzjonijiet taħt il-
          Kapitolu IV tal-Konvenzjoni HNS 2010, u fuq in-naħa l-oħra, mal-Artikolu 192 tat-

MT                                                10                                                    MT
 ---pagebreak---           TFUE, li jipprovdi l-bażi legali ewlenija għal-leġiżlazzjoni tal-UE dwar il-ħarsien tal-
          ambjent.
          Il-Konvenzjoni HNS 2010 tfittex għanijiet li huma marbutin flimkien b’mod
          inseparabbli, mingħajr għanijiet li jkunu sekondarji jew indiretti fir-rigward ta' oħrajn.
          Deċiżjoni unika ma tistax tiġi adottata fuq bażi legali doppja meta l-proċeduri
          meħtieġa minn kull bażi legali jkunu inkompatibbli ma ' xulxin13. Dan huwa l-każ
          hawnhekk, fid-dawl tal-fatt li kwistjonijiet relatati mal-kooperazzjoni ġudizzjarja fi
          kwistjonijiet ċivili ma jorbtux lid-Danimarka, u dan iwassal għal drittijiet tal-vot
          diverġenti fil-Kunsill. B ' konsegwenza ta ' dan, jinħtieġu żewġ Deċiżjonijiet tal-
          Kunsill separati.
          Iż-żewġ deċiżjonijiet huma mfassla b'mod simili. L-Artikolu 1 tagħhom jawtorizza
          lill-Istati Membri jirratifikaw jew jaderixxu mal-Protokoll tal-2010 għall-Konvenzjoni
          HNS f'isem l-Unjoni, minħabba l-impossibbiltà li l-UE ssir parti għal tali
          Konvenzjoni.
          L-Artikolu 2, komuni għaż-żewġ deċiżjonijiet, jirrikjedi li l-Istati Membri jaqblu li
          jintrabtu mal-Protokoll tal-2010 fi żmien sentejn mid-dħul fis-seħħ ta' din id-
          Deċiżjoni. L-adeżjoni bikrija mal-Protokoll tal-2010 mill-Istati Membri kollha tal-UE
          tkun tippermetti li jinkisbu l-limiti għad-dħul fis-seħħ kemm fir-rigward tal-għadd tal-
          Istati Membri fl-OMI, u kemm fir-rigward tal-flotta aggregata rikjesta (12-il Stat,
          fosthom 4 Stati b'mhux inqas minn 2 miljun unità ta' tunnellaġġ gross kull wieħed).
          Aktar importanti minn hekk, ir-ratifika fi skeda ta' żmien speċifikata tkun tipprevjeni
          kwalunkwe vantaġġ kompetittiv għal Stati Membri li jdewmu l-adeżjoni tagħhom mal-
          Protokoll tal-2010, u b'hekk mal-Konvenzjoni HNS 2010, għad-detriment tad-
          disponibbiltà ta' rimedji ndaqs għall-partijiet li jġarrbu danni minn inċidenti bl-HNS
          fuq il-baħar. L-iskambju ta' informazzjoni u tal-aqwa prassi jkun partikularment ta' ġid
          għall-proċess tar-ratifika jew tal-adeżjoni, speċjalment fir-rigward tar-rappurtar tal-
          merkanzija soġġetta għall-kontribut skont il-Konvenzjoni.
          L-Artikolu 3 fid-Deċiżjoni tal-Kunsill proposta, bl-eċċezzjoni ta' aspetti marbutin mal-
          kooperazzjoni ġudizzjarja fi kwistjonijiet ċivili, jirrikjedi li l-Istati Membri jagħmlu
          riferenza, bil-miktub, għaż-żewġ Deċiżjonijiet tal-Kunsill meta jiġu biex iressqu l-
          istrument tagħhom ta' ratifika jew adeżjoni mal-Protokoll tal-2010.
          L-Artikolu 3 fid-Deċiżjoni tal-Kunsill proposta, rigward ċerti aspetti marbutin mal-
          kooperazzjoni ġudizzjarja fi kwistjonijiet ċivili jirreferi għad-dikjarazzjoni li l-Istati
          Membri għandhom joħorġu meta jaqblu li jintrabtu mal-Protokoll tal-2010, dwar is-
          suġġett tar-rikonoxximent u l-infurzar tas-sentenzi, fid-dawl tal-kompetenza
          esklussiva tal-Unjoni f'dawn il-kwistjonijiet. Id-dikjarazzjoni hija simili għad-
          dikjarazzjoni inkluża fl-Artikolu 2 tad-Deċiżjoni tal-Kunsill 2002/971/KE.
          L-Artikolu 4, komuni għaż-żewġ Deċiżjonijiet, jiddetermina d-data tad-dħul fis-seħħ
          tal-Deċiżjonijiet tal-Kunsill proposti.
          L-Artikolu 5, komuni għaż-żewġ Deċiżijonijiet, jiċċara li billi l-għan tad-Deċiżjonijiet
          huwa li jawtorizzaw lill-Istati Membri li jintrabtu mal-Protokoll tal-2010 f'isem l-
          Unjoni, id-Deċiżjonijiet huma indirizzati lilhom skont it-Trattati.

     4.    IMPLIKAZZJONI BAĠITARJA
          L-ebda

     13
          Ara is-sentenza riċenti tal-QEĠ tal-11 ta’ Ġunju 2014, Każ C-377/12, il-paragrafu 34.

MT                                                     11                                              MT
 ---pagebreak--- MT   12   MT
 ---pagebreak---                                                                2015/0136 (NLE)

                                                 Proposta għal

                                       DEĊIŻJONI TAL-KUNSILL

      dwar ir-ratifika u l-adeżjoni mill-Istati Membri f'isem l-Unjoni mal-Protokoll tal-2010
      għall-Konvenzjoni Internazzjonali dwar ir-Responsabbilità u l-Kumpens għall-Ħsara
      b’Konnessjoni mat-Trasportazzjoni bil-Baħar ta’ Sustanzi Perikolużi u ta’ Ħsara fir-
        rigward tal-aspetti marbutin mal-kooperazzjoni ġudizzjarja fi kwistjonijiet ċivili

     IL-KUNSILL TAL-UNJONI EWROPEA,
     Wara li kkunsidra t-Trattat dwar il-Funzjonament tal-Unjoni Ewropea ("TFUE"), u
     partikolarment l-Artikolu 81, flimkien mal-Artikolu 218(6)(a)(v) tiegħu,
     Wara li kkunsidra l-proposta mill-Kummissjoni Ewropea,
     Wara li kkunsidra l-kunsens tal-Parlament Ewropew14,Billi:
     (1)    Il-Konvenzjoni Internazzjonali dwar ir-Responsabbilità u l-Kumpens għall-Ħsara
            b'Konnessjoni mat-Trasportazzjoni bil-Baħar ta' Sustanzi Perikolużi u ta' Ħsara tal-
            1996 (minn hawn il-quddiem "il-Konvenzjoni HNS 1996") hija maħsuba biex tiżgura
            kumpens xieraq, f'waqtu u effettiv lill-persuni li jġarrbu danni kkawżati mit-tixrid ta'
            sustanżi perikolużi u ta' ħsara, meta ttrasportati bil-baħar. Il-Konvenzjoni HNS 1996
            mliet lakuna sinifikanti fir-regolamentazzjoni internazzjonali tar-responsabbilità għat-
            tniġġis marittimu.
     (2)    Fl-2002, il-Kunsill adotta d-Deċiżjoni tal-Kunsill 2002/971/KE15, li tawtorizza lill-
            Istati Membri, fl-interess tal-Komunità, li jirratifikaw jew jaderixxu mal-Konvenzjoni
            HNS 1996. Id-Deċiżjoni 2002/971/KE obbligat lill-Istati Membri jieħdu l-passi
            meħtieġa biex jirratifikaw jew aderixxu mal-Konvenzjoni HNS 1996 sat-30 ta' Ġunju
            2006. Sussegwentement, erba' Stati Membri rratifikaw dik il-Konvenzjoni. Il-
            Konvenzjoni HNS 1996 qatt ma daħlet fis-seħħ.
     (3)    Il-Konvenzjoni HNS 1996 ġiet emendata bil-Protokoll tal-2010. Skont l-Artikoli 2 u
            18(1) tal-Protokoll tal-2010, il-Protokoll tal-2010 u l-Konvenzjoni HNS 1996
            għandhom jinqraw, jiġu interpretati u applikati flimkien bħala strument waħdani, bejn
            il-partijiet tal-Protokoll tal-2010.
     (4)    Test ikkonsolidat tal-Protokoll tal-2010 u tal-Konvenzjoni HNS 1996 tħejja mis-
            Segretarjat tal-Organizzazzjoni Marittima Internazzjonali ("OMI"), u ġie approvat
            mill-Kumitat Legali tal-OMI waqt it-98 laqgħa tiegħu (minn hawn 'il quddiem "il-
            Konvenzjoni HNS 2010"). Il-Konvenzjoni HNS 2010 mhijiex strument miftuħ għall-
            iffirmar jew għar-ratifika. Il-Konvenzjoni HNS 2010 se tidħol fis-seħħ malli jidħol fis-
            seħħ il-Protokoll tal-2010 fl-Istati Membri.

     14
            ĠU C 326, 26.10.2012, p. 47.
     15
            Id-Deċiżjoni tal-Kunsill 2002/971/KE tat-18 ta’ Novembru 2002 li tawtorizza lill-Istati Membri, fl-
            interess tal-Komunità, li jirratifikaw jew li jaderixxu mal-Konvenzjoni Internazzjonali dwar ir-
            Responsabbiltà u l-Kumpens għall-Ħsara b’Konnessjoni mat-Trasportazzjoni bil-Baħar ta’ Sustanzi
            Perikolużi u ta’ Ħsara, 1996 (il-Konvenzjoni HNS), (ĠU L 337, 13.12.2002, p. 55).

MT                                                     13                                                         MT
 ---pagebreak---      (5)    L-espressjoni ta' kunsens min-naħa ta' Stat li jintrabat mal-Protokoll tal-2010 tannulla
            kull espressjoni ta' kunsens anterjuri mill-istess Stat mal-Konvenzjoni HNS 1996,
            skont l-Artikolu 20(8) tal-Protokoll (l-Artikolu 45(8) tal-Konvenzjoni HNS 2010).
            B'riżultat ta' dan, l-Istati li huma Partijiet Kontraenti għall-Konvenzjoni HNS 1996
            jieqfu jkunu Partijiet Kontraenti malli jesprimu l-kunsens tagħhom li jintrabtu mal-
            Protokoll tal-2010 skont l-Artikolu 20 tiegħu, u b'mod partikulari skont il-paragrafi
            (2), (3) u (4) tiegħu:
     (6)    Il-Konvenzjoni HNS 2010, kif kien il-każ tal-predeċessur tagħha, hija ta' importanza
            partikulari għall-interessi tal-Unjoni u tal-Istati Membri tagħha, billi tipprovdi għall-
            ħarsien imtejjeb tal-ambjent u tal-vittmi tat-tniġġis bil-HNS fil-baħar skont regoli
            internazzjonali dwar ir-responsabbiltà għat-tniġġis fil-baħar, bi qbil mal-Konvenzjoni
            tan-Nazzjonijiet Uniti dwar id-Dritt tal-Baħar tal-1982.
     (7)    Sabiex l-Istati Membri jsiru Partijiet Kontraenti mal-Protokoll tal-2010, u b'hekk ukoll
            mal-Konvenzjoni HNS 2010, għandhom iressqu lis-Segretarjat Ġenerali tal-OMI,
            flimkien mal-istrument ta' espressjoni ta' kunsens tagħhom, dejta rilevanti dwar il-
            kwantitajiet totali ta' merkanzija soġġetta għall-kontribut skont il-Konvenzjoni HNS
            2010 matul is-sena kalendarja ta' qabel, skont l-Artikolu 20(4) tal-istess Protokoll.
            Għal dan il-għan, l-Istati huma mitluba li joħolqu sistema għar-rappurtar tal-
            merkanzija soġġetta għall-kontribut, qabel ma jesprimu l-kunsens tagħhom li jintrabtu
            mal-Protokoll tal-2010.
     (8)    L-Artikoli 38, 39 u 40 tal-Konvenzjoni HNS 2010 jaffettwaw il-leġislazzjoni
            sekondarja tal-Unjoni dwar il-ġuriżdizzjoni u r-rikonoxximent u l-infurzar tal-ġudizji
            fi kwistjonijiet ċivili u kummerċjali, kif stabbilit fir-Regolament (UE) Nru 1215/2012
            tal-Parlament Ewropew u tal-Kunsill16 (ir-Regolament riformulat Brussell I).
     (9)    L-Unjoni għalhekk għandha l-kompetenza esklussiva fir-rigward tal-Artikoli 38, 39 u
            40 tal-Konvenzjoni HNS 2010 minħabba li dik il-Konvenzjoni taffettwa r-regoli
            stabbiliti fir-Regolament (UE) Nru 1215/2012. Barra minn hekk, l-Artikoli 37, 41 u 42
            tal-Kapitolu IV tal-Konvenzjoni HNS 2010 huma ta' natura anċillari għar-regoli
            sostantivi tal-Konvenzjoni, fis-sens li ma jistgħux joqogħdu waħedhom u lanqas jiġu
            applikati b'mod separat minn dispożizzjonijiet oħra tal-Konvenzjoni. Għaldaqstant, il-
            kompetenza esklussiva tal-Unjoni tkopri l-Kapitolu IV kollu kemm hu tal-
            Konvenzjoni.
     (10)   L-iskambju ta' informazzjoni u tal-aqwa prassi fost l-Istat Membri dwar il-proċeduri li
            jwasslu għar-ratifika jew l-adeżjoni mal-Protokoll tal-2010 jista' jiffaċilita l-isforzi tal-
            Istati Membri biex joħolqu sistema ta' rappurtar funzjonali għall-merkanzija tal-HNS
            soġġetta għall-kontribut taħt il-Konvenzjoni HNS 2010.
     (11)   Kif kien il-każ bil-Konvenzjoni HNS 1996, Stati sovrani biss jistgħu jkunu partijiet
            għall-Protokoll tal-2010, fin-nuqqas ta' klawżola dwar organizzazzjoni reġjonali għall-
            integrazzjoni ekonomika ("REIO"). Għaldaqstant, għalissa mhuwiex possibbli li l-
            Unjoni tirratifika jew taderixxi mal-Protokoll tal-2010, u għaldaqstant lanqas mal-
            Konvenzjoni HNS 2010. Madankollu, il-prinċipju tal-kooperazzjoni leali jorbot lill-
            Istati Membru u lill-Unjoni skont it-Trattati, għall-kisba tal-għanijiet tal-Unjoni fl-
            oqsma tal-ħarsien tal-ambjent u tal-kooperazzjoni tal-ġustizzja ċivili. F'dan il-każ, l-

     16
            Ir-Regolament (UE) Nru 1215/2012 tal-Parlament Ewropew u tal-Kunsill dwar il-ġuriżdizzjoni u r-
            rikonoxximent u l-eżekuzzjoni ta’ sentenzi fi kwistjonijiet ċivili u kummerċjali (riformulazzjoni)(, ĠU
            L 351, 20.12.2012, p. 1).

MT                                                       14                                                           MT
 ---pagebreak---             istess prinċipju jirrikjedi li l-Istati Membri jimmiraw l-aqwa sforzi tagħhom lejn l-
            adeżjoni tal-Unjoni ma' din il-Konvenzjoni.
     (12)   Ir-ratifika tal-Protokoll tal-2010 mill-Istati Membri kollha fi skeda ta' żmien fissa
            għandha tiżgura kundizzjonijiet indaqs għall-atturi kollha kkonċernati mill-
            applikazzjoni tal-Konvenzjoni HNS 2010, u għandha tipprevjeni li jkun hemm xi
            vantaġġ kompetittiv mid-dewmien tal-adeżjoni tiegħu,
     (13)   Għaldaqstant, l-Istati Membri għandhom ikunu awtorizzati jirratifikaw jew jaderixxu
            mal-Protokoll tal-2010, fir-rigward tal-aspetti marbutin mal-kooperazzjoni ġudizzjarja
            fi kwistjonijiet ċivili. Id-dispożizzjonijiet tal-Konvenzjoni li jaqgħu fil-kompetenza
            kkonferita lill-Unjoni għajr id-dispożizzjonijiet marbuta mal-kooperazzjoni ġudizzjarja
            fi kwistjonijiet ċivili se jkunu s-suġġett ta' Deċiżjoni adottata b'mod parallel ma' din id-
            Deċiżjoni17.
     (14)   Meta jkunu qegħdin jirratifikaw jew jaderixxu mal-Protokoll tal-2010, l-Istati Membri
            għandhom jagħmlu dikjarazzjoni dwar ir-rikonoxximent u l-infurzar ta’ sentenzi li
            jaqgħu taħt l-ambitu tal-Konvenzjoni HNS 2010.
     (15)   Ir-Renju Unit u l-Irlanda huma marbutin bir-Regolament (UE) Nru 1215/2012 u
            għalhekk qegħdin jieħdu parti bis-sħiħ fl-addozzjoni u fl-applikazzjoni ta' din id-
            Deċiżjoni.
     (16)   Bi qbil mal-Artikoli 1 u 2 tal-Protokoll dwar il-pożizzjoni tad-Danimarka18, kif anness
            mat-Trattat dwar l-Unjoni Ewropea u mat-Trattat tal-Funzjonament tal-Unjoni
            Ewropea, id-Danimarka mhix tieħu sehem fl-adozzjoni ta' din id-Deċiżjoni, u mhix
            marbuta magħha jew suġġetta għall-applikazzjoni tagħha,
     ADOTTAT DIN ID-DEĊIŻJONI:

                                                     Artikolu 1
     L-Istati Membri huma b'dan awtorizzati li jirratifikaw jew li jaderixxu, kif xieraq, mal-
     Protokoll tal-2010 f'isem l-Unjoni, fir-rigward ta' aspetti marbutin mal-kooperazzjoni
     ġudizzjarja fi kwistjonijiet ċivili, soġġett għall-kundizzjonijiet stipulati fl-Artikoli 2, 3 u 4 ta'
     din id-Deċiżjoni.

                                                     Artikolu 2
     1.       L-Istati Membri għandhom jieħdu l-passi meħtieġa biex jiddepositaw l-istrumenti
              tagħhom ta' ratifika jew ta' adeżjoni mal-Protokoll tal-2010 mingħajr dewmien, u
              f'kull każ mhux iktar tard minn sentejn mid-data tad-dħul fis-seħħ ta' din id-
              Deċiżjoni.
     2.       L-Istati Membri għandhom jinfurmaw lill-Kunsill u lill-Kummissjoni, fi żmien sena
              mid-data tad-dħul fis-seħħ ta' din id-Deċiżjoni, bid-data prospettiva tal-
              finalizzazzjoni tal-proċeduri tagħhom ta' ratifika jew ta' adeżjoni.
     3.       L-Istati Uniti għandhom ifittxu li jiskambjaw informazzjoni dwar il-qagħda tal-
              proċeduri ta' ratifika jew adeżjoni tagħhom, b'mod partikulari billi joħolqu sistema
              għar-rappurtar tal-merkanzija soġġetta għall-kontribut skont il-Protokoll tal-2010.

     17
             ĠU L
     18
             Il-Protokoll Nru 22 dwar il-pożizzjoni tad-Danimarka, (ĠU C 326, 26.10.2012, p. 299).

MT                                                       15                                                  MT
 ---pagebreak---                                                 Artikolu 3
     Meta jkunu qegħdin jirratifikaw jew jaderixxu mal-Protokoll tal-2010, l-Istati Membri
     għandhom ukoll jiddepożitaw id-Dikjarazzjoni stabbilita fl-Anness ma’ din id-Deċiżjoni.

                                                Artikolu 4
     Din id-Deċiżjoni għandha tidħol fis-seħħ l-għada tal-jum tal-pubblikazzjoni tagħha f'Il-
     Ġurnal Uffiċjali tal-Unjoni Ewropea.

                                                Artikolu 5
     Din id-Deċiżjoni hija indirizzata lill-Istati Membri f'konformità mat-Trattati.
     Magħmul fi Brussell,

                                                  Għall-Kunsill
                                                  Il-President

MT                                                  16                                          MT
 ---documentbreak---                              IL-KUMMISSJONI
                             EWROPEA

                                                      Brussell, 22.6.2015
                                                      COM(2015) 305 final

                                                      ANNEX 1

                                           ANNESS

                                              tal-

                              Proposta għal Deċizjoni tal-Kunsill

     dwar ir-ratifika u l-adeżjoni mill-Istati Membri f'isem l-Unjoni mal-Protokoll tal-2010
     għall-Konvenzjoni Internazzjonali dwar ir-Responsabbilità u l-Kumpens għall-Ħsara
     b’Konnessjoni mat-Trasportazzjoni bil-Baħar ta’ Sustanzi Perikolużi u ta’ Ħsara fir-
       rigward tal-aspetti marbutin mal-kooperazzjoni ġudizzjarja fi kwistjonijiet ċivili

MT                                                                                MT
 ---pagebreak---                                                        ANNESS
                                                          tal-

                                      Proposta għal Deċizjoni tal-Kunsill

         dwar ir-ratifika u l-adeżjoni mill-Istati Membri f'isem l-Unjoni mal-Protokoll tal-2010
         għall-Konvenzjoni Internazzjonali dwar ir-Responsabbilità u l-Kumpens għall-Ħsara
         b’Konnessjoni mat-Trasportazzjoni bil-Baħar ta’ Sustanzi Perikolużi u ta’ Ħsara fir-
           rigward tal-aspetti marbutin mal-kooperazzjoni ġudizzjarja fi kwistjonijiet ċivili

     Id-dikjarazzjoni li l-Istati Membri għandhom iressqu meta jirratifikaw jew jaderixxu mal-
     Protokoll tal-2010, fit-tifsira tal-Artikolu 3 tad-Deċiżjoni tal-Kunsill:
     "Is-sentenzi dwar kwistjonijiet koperti mill-Konvenzjoni kif emendata bil-Protokoll tal-2010,
     meta jinħarġu minn qorti ta' [..1.], għandhom jiġu rrikonoxxuti u infurzati fi [..2.] skont ir-
     regoli rilevanti tal-Unjoni Ewropea dwar is-suġġett3.
     Is-sentenzi dwar kwistjonijiet koperti mill-Konvenzjoni kif emendata bil-Protokoll tal-2010,
     meta jinħarġu minn qorti tar-Renju tad-Danimarka, għandhom jiġu rikonoxxuti u infurzati fi
     [..4.] skont il-Ftehim tal-2005 bejn il-Komunità Ewropea u r-Renju tad-Danimarka dwar il-
     ġuriżdizzjoni u r-rikonoxximent u l-infurzar ta' sentenzi fi kwistjonijiet ċivili u kummerċjali5.
     Is-sentenzi dwar kwistjonijiet koperti mill-Konvenzjoni kif emendata bil-Protokoll tal-2010,
     meta jinħarġu mill-qorti ta' Stat terz li ntrabat mal-Konvenzjoni ta' Lugano dwar il-
     ġuriżdizzjoni u r-rikonoxximent u l-eżekuzzjoni ta' sentenzi f'materji ċivili u kummerċjali tat-
     30 ta' Ottubru 20076, għandhom ikunu rikonoxxuti u infurzati fi [..7.] skont dik l-istess
     Konvenzjoni."

     1
              L-Istati Membri kollha tal-Unjoni Ewropea, bl-eċċezzjoni tal-Istat Membru li jagħmel din id-
              Dikjarazzjoni, u tad-Danimarka.
     2
              L-Istat Membru li jagħmel id-Dikjarazzjoni.
     3
              Bħalissa, dawn ir-regoli huma stipulati fir-Regolament (UE) Nru 1215/2012 dwar il-ġuriżdizzjoni u r-
              rikonoxximent u l-eżekuzzjoni ta’ sentenzi fi kwistjonijiet ċivili u kummerċjali, ĠU L 351, 20.12.2012,
              p. 1.
     4
              L-Istat Membru li jagħmel id-Dikjarazzjoni.
     5
              ĠU L 299, 16.11.2005, p. 62.
     6
              ĠU L 339, 21.12.2007, p. 3.
     7
              L-Istat Membru li jagħmel id-Dikjarazzjoni.

MT                                                          2                                                           MT


Avviż Legali Importanti

|

52004PC0618

Proposta għal deċiżjoni tal-Kunsilll i temenda d-Deċiżjoni 439/2000/KE tad-29 ta’ Ġunju 2000 dwar kontribut finanzjarju mill-Komunità lejn l-ispejjeż li daħlu fihom ċerti Stati Membri fil-ġbir ta’ l-informazzjoni, kif ukoll fl-iffinanzjar ta' studji u proġetti sperimentali biex tiġi implimentata l-politka komuni dwar is-sajd.  /* KUMM/2004/0618 finali - CNS 2004/0213 */

	Brussel 29.9.2004KUMM(2004) 618 finali2004/0213 (CNS)Proposta għalDEĊIŻJONI TAL-KUNSILLli temenda d-Deċiżjoni 439/2000/KE tad-29 ta’ Ġunju 2000 dwar kontribut finanzjarju mill-Komunità lejn l-ispejjeż li daħlu fihom ċerti Stati Membri fil-ġbir ta’ l-informazzjoni, kif ukoll fl-iffinanzjar ta' studji u proġetti sperimentali biex tiġi implimentata l-politka komuni dwar is-sajd.(preżentata mill-Kummissjoni)MEMORANDUM TA’ SPJEGAZZJONIL-għan ta’ din id-Deċiżjoni huwa l-addattazzjoni tal-perjodu ta’ l-applikazzjoni tad-Deċiżjoni (KE) Nru 439/2000[1] tad-29 ta’ Ġunju 2000 dwar kontribut finanzjarju mill-Komunità lejn spejjeż li daħlu fihom Stati Membri fil-Ġbir tad- data , u biex jiġu iffinanzjati studji u proġetti sperimentali biex titwettaq il-politika komuni tas-sajd (CFP).Id-Deċiżjoni (KE) Nru 439/2000 tkopri l-perjodu mis-sena 2000 sa’ l-2005. Hija strettament marbuta mar-Regolament (KE) Nru 1543/2000[2] tad-29 ta’ Ġunju 2000 li jistabbilixxi qafas Komunitarju għall-ġbir u l-ġestjoni tad- data li hemm bżonn biex titwettaq is-CFP, li tistipola li l-Istati Membri ser ifasslu programm nazzjonali għal sitt snin. Minkejja dan, l-ewwel perjodu ta’ programmazzjoni għandu jkopri eċċezzjonalment is-snin 2002 sa’ l-2006 inklużi, filwaqt li l-ġbir u l-ġestjoni tad-data fl-2001 ġew organizzati permezz ta’ sejħa għal proposti u stedin għat-tender li huma wkoll koperti mid-Deċiżjoni (KE) Nru 439/2000.Stati Membri li xtaqu jirċievu kontribut finanzjarju lejn in-nefqa li kienu ser jidħlu għaliha fl-ewwel perjodu ta’ programmazzjoni mill-1 ta’ Jannar 2002 sal-31 ta’ Diċembru 2006 kellhom jippreżentaw lill-Kummissjoni, mhux aktar tard mill-31 ta’ Mejju 2001, l-istimi ta’ nefqa annwali tagħhom għal dan il-perjodu, segwit minn aġġornamenti annwali qabel il-31 ta’ Mejju ta’ kull sena. Abbażi ta’ din l-informazzjoni, il-Kummissjoni għandha tiddeċiedi kull sena dwar l-eġibilità ta’ l-ispejjeż previsti u dwar l-ammont ta’ assistenza finanzjarja mill-Komunità għas-sena ta’ wara. Il-preparazzjoni tal-programmi nazzjonali għall-2002 sa’ l-2006 u d-Deċiżjoni tal-Kummisjoni f’dan ir-rigward, li jiġu iffinanzjati bis-sħab, għalhekk kellhom iseħħu fis-sena qabel l-esekuzzjoni tagħhom.Biss, minħabba fl-ittardjar ta’ l-adozzjoni tar-regoli ta' implimentazzjoni għall-applikazzjoni tar-Regolament (KE) Nru 1543/2000, l-Stati Membri ippreżentaw il-programmi nazzjonali u t-tbassir tal-infiq tagħhom fil-ħarifa ta’ l-2001 minflok f' Mejju ta’ l-2001. Din il-preżentazzjoni ittardjata minn naħa, u l-proċedura fit-tul ta’ l-eżaminazzjoni tagħhom (permezz ta’ konsulenti esterni) min-naħa l-oħra, wasslu biex kien impossibbli li jiġu kommessi l-approprjazzjonijiet għall-ewwel eżerċizzju (2002) fis-sena ta’ qabel (2001). Minflok l-impenn tan-nefqa seħħ fis-sena ta’ l-esekuzzjoni, 2002. L-istess fenomenu ta’ posponiment taċ-ċikli amministrattivi u finanzjarji seħħew fl-2003 u fl-2004. Sussegwentement, id-deċiżjoni tal-Kummissjoni dwar l-ammont ta’ assistenza finanzjarja mill-Komunità lejn in-nefqa li ser tirriżulta fl-2006 ser tkun ippreparata u adottata biss fl-2006 minflok fl-2005.Huwa għalhekk propost li l-perjodu ta’ referenza imsemmi fl-Artikolu 1, paragrafu 2, għandu jiġi mibdul minn 2000 sa’ 2005 għal 2001 sa’ 2006.L-ammont ta’ referenza imsemmi fl-Artikolu 1 tad-Deċiżjoni 439/2000/KE għalhekk m’għadux jirrifletti il-bżonnijiet attwali li fil-fatt kien hemm fis-snin ta’ qabel u l-istimi aġġornati għas-snin ta’ wara. Iktar u iktar, ma’ jikkunsidrax il-bżonnijiet ta' l-Istati Membri l-ġodda. Għalhekk, l-ammont ta’ referenza għandu jiġi adattat għall-istimi aġġornati.2004/0213 (CNS)Proposta għalDEĊIŻJONI TAL-KUNSILLli temenda d-Deċiżjoni 439/2000/KE tad-29 ta’ Ġunju 2000 dwar kontribut finanzjarju mill-Komunità lejn l-ispejjeż li daħlu fihom ċerti Stati Membri fil-ġbir ta’ l-informazzjoni, kif ukoll fl-iffinanzjar ta' studji u proġetti sperimentali biex tiġi implimentata l-politka komuni dwar is-sajd.IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 37 ta’ dan it-Trattat,Wara li kkunsidra l-proposta mingħand il-Kummissjoni[3],Wara li kkunsidra l-opinjoni tal-Parlament Ewropew[4],Filwaqt li :Id-Deċiżjoni tal-Kunsill 439/2000/EC[5] tipprovdi li l-Komunità tista’ tagħti kontribut finanzjarju lejn l-ispejjeż li jidħlu fihom l-Istati Membri fil-ġbir ta' informazzjoni fuq is-sajd fi ħdan il-qafas Komunitarju kif imniżżel fir-Regolament tal-Kunsill (KE) Nr. 1543/2000[6] għall-perjodu bejn l-2002 sal-2006 inkluż.Il-ġbir u l-immaniġġjar ta’ l-informazzjoni fl-2001 kien organizzat permezz ta’ sejħa għal proposti u stedina għat-tender bi qbil mad-Deċiżjoni 439/2000/KEGħall-għajnuna finanzjarja għall-infiq li jidħlu fih l-Istati Membri fil-perjodu 2002 sal-2006, il-preparazzjoni ta' programmi nazzjonali u d-Deċiżjoni tal-Kummissjoni f'dan ir-rigward li tiffinanzjahom bisħab, kienu ppjanati li jseħħu sena qabel id-dħul fis-seħħ tagħhom. Għaldaqstant, il-perjodu ta’ l-applikazzjoni stipulat fl-Artikolu 1 tad-Deċiżjoni 439/2000/KE huwa mis-sena 2000 sal-2005.Minħabba fl-istima kemmxejn baxxa fit-tul tal-proċeduri amministrattivi u finanzjarji, kien impossibbli li jitwettqu l-proċeduri ta’ preparazzjoni u ta’ deċiżjoni fis-sena qabel it-twettiq tal-programmi nazzjonali. Minflok, irriżulta li l-proċeduri amministrattivi u finanzjarji seħħew fl-istess sena tat-twettiq. Għaldaqstant, il-perjodu ta’ referenza stipulat fl-Artikolu 1 tad-Deċiżjoni 439/2000/KE għandu jinbidel biex ikun jista' jiġi kopert il-perjodu ta’ l-eżekuzzjoni mill-2001 sal-2006.L-ammont ta’ referenza stipulat fl-Artikolu 1 tad-Deċiżjoni 439/2000/KE m’għadux jirrifletti l-bżonnijiet proprji tas-snin ta' qabel u l-istimi aġġornati għas-snin ta’ wara. Aktar u aktar ma tikkunsidrax il-bżonnijiet ta’ l-Istati Membri ġodda. Għaldaqstant, l-ammont ta’ referenza għandu jiġi adattat għall-istimi aġġornati.Id-Deċiżjoni 2000/439/KE għandha għalhekk tiġi emendata skond dawn il-konsiderazzjonijiet.ADOTTA DIN ID-DECIZJONI:Artikolu 1Id-Deċiżjoni 2000/439/KE hija emendata kif imiss:(1) Fl-Artikolu 1(2), l-ewwel sentenza hija mibdula f’dan li ġej:‘Ir-referenza finanzjarja għall-implimentazzjoni tal-miżuri li għalihom tiġi pprovduta l-għajnuna finanzjarja għall-perijodu 2001 sal-2006 ser ikun [164,5] miljun EUR.’(2) Fl-Artikolu 4 (3) (b), il-kliem ‘għas-sena ta’ wara’ huma mneħħija.Artikolu 2Din id-Deċiżjoni hija indirizzata lill-Istati Membri.Magħmula fi Brussel,Għall-KunsillIl-President+++++ TABLE +++++DIKJARAZZJONI FINANZJARJA LEĠISLATTIVA - ANNESS+++++ TABLE +++++[1] ĠU L 176, tal-15.07.2000, p. 42[2] ĠU L 176, tal-15.07.2000, p. 1[3] ĠU L[...], [...], p. [...][4] ĠU L[...], [...], p. [...][5] ĠU L176, tal-15.7.2000 p.42[6] ĠU L176, tal-15.7.2000 p.1


               IL-KUMMISSJONI EWROPEA
            Brussell, 11.8.2017
            COM(2017) 433 final
            2017/0199(NLE)
            Proposta għal
            DEĊIŻJONI TAL-KUNSILL
            dwar il-konklużjoni tal-Ftehim għal kooperazzjoni xjentifika u teknoloġika bejn l-Unjoni Ewropea u r-Repubblika Libaniża li jistabbilixxi t-termini u l-kundizzjonijiet għall-parteċipazzjoni tar-Repubblika Libaniża fis-Sħubija fir-Riċerka u l-Innovazzjoni fiż-Żona tal-Mediterran (PRIMA)

               MEMORANDUM TA’ SPJEGAZZJONI

               1.KUNTEST TAL-PROPOSTA

               •Raġunijiet u għanijiet tal-proposta

                  Fit-30 ta’ Mejju 2017, il-Kunsill awtorizza lill-Kummissjoni biex tiftaħ negozjati, f’isem l-Unjoni, mar-Repubblika Libaniża (“il-Libanu”) dwar Ftehim Internazzjonali bejn l-Unjoni u l-Libanu, li jistabbilixxi t-termini u l-kundizzjonijiet għall-parteċipazzjoni tal-Libanu fis-Sħubija fir-Riċerka u l-Innovazzjoni fiż-Żona tal-Mediterran (“PRIMA”).

                  Skont it-termini tad-deċiżjoni ta’ awtorizzazzjoni tal-Kunsill, in-negozjati setgħu jinbdew biss wara l-adozzjoni ta’ Deċiżjoni tal-Parlament Ewropew u tal-Kunsill dwar il-parteċipazzjoni tal-Unjoni fis-Sħubija fir-Riċerka u l-Innovazzjoni fiż-Żona tal-Mediterran (PRIMA) li jipparteċipaw fiha b’mod konġunt diversi Stati Membri.

                  In-negozjati bdew fis-26 ta’ Ġunju 2017 u ġew konklużi b’suċċess fit-18 ta’ Lulju 2017, meta n-Negozjaturi Ewlenin tal-Partijiet futuri ffirmaw proċess verbali li jiċċertifika l-konklużjoni tal-proċess tan-negozjati. L-abbozz ta’ Ftehim mehmuż ma’ din il-proposta huwa konformi mad-direttivi tan-negozjati maħruġa mill-Kunsill. B’mod partikolari, dan jistabbilixxi li t-termini u l-kundizzjonijiet għall-parteċipazzjoni tal-Libanu fil-PRIMA għandhom ikunu dawk li ġew stabbiliti fid-Deċiżjoni (UE) 2017/1324
                     1
                  , u billi ssir referenza diretta għall-att leġiżlattiv tal-Unjoni.

                  Sabiex tiġi żgurata l-protezzjoni tal-interessi finanzjarji tal-Unjoni, b’mod partikolari s-setgħat tal-Kummissjoni, tal-Uffiċċju Ewropew Kontra l-Frodi, tal-Qorti tal-Awdituri u tal-Istruttura ta’ Implimentazzjoni tal-PRIMA (PRIMA-IS) biex iwettqu l-awditjar u l-investigazzjonijiet skont il-leġiżlazzjoni applikabbli tal-Unjoni, il-Ftehim jagħmel referenza speċifika għad-dispożizzjonijiet rilevanti tad-Deċiżjoni (UE) 2017/1324 u jobbliga lill-Partijiet biex jipprovdu l-assistenza kollha meħtieġa biex jiżguraw li jiġu implimentati. Barra minn hekk, il-Ftehim futur jistipula li l-Partijiet iridu jsibu qbil dwar l-arranġamenti dettaljati għall-assistenza, peress li dawn l-arranġamenti huma essenzjali għall-kooperazzjoni ta’ bejniethom skont dan il-Ftehim. Fuq talba tal-Libanu u kif maqbul matul in-negozjati, iddaħħlet premessa addizzjonali fil-preambolu tal-Ftehim biex tirrifletti l-fatt li l-kooperazzjoni sħiħa u l-koordinazzjoni sħiħa bejn l-awtoritajiet kompetenti taż-żewġ Partijiet futuri huma essenzjali għall-implimentazzjoni tal-Ftehim futur.

               •Konsistenza mad-dispożizzjonijiet eżistenti fil-qasam ta’ politika

                  Kif ġie ppreżentat ukoll fir-rapport tal-valutazzjoni tal-impatt għall-PRIMA
                     2
                  , il-ftuħ tal-PRIMA għall-parteċipazzjoni ta’ pajjiżi terzi bħal-Libanu huwa konsistenti mal-objettivi tal-kooperazzjoni internazzjonali għar-riċerka u għall-innovazzjoni kif deskritt fil-Komunikazzjoni tal-Kummissjoni tal-2012 “Intejbu u niffukaw il-kooperazzjoni internazzjonali tal-UE fir-riċerka u l-innovazzjoni: Approċċ strateġiku”
                     3
                   u fil-Programm Qafas Orizzont 2020, li jippromwovi l-kooperazzjoni ma’ pajjiżi terzi fix-xjenza, fit-teknoloġija u fl-innovazzjoni sabiex jiġu indirizzati l-isfidi globali tas-soċjetà u jiġu appoġġati l-politiki esterni tal-Unjoni. Dan il-Ftehim huwa konsistenti wkoll mal-Ftehim Ewro-Mediterranju eżistenti li jistabbilixxi Assoċjazzjoni bejn il-Komunità Ewropea u l-Istati Membri tagħha, minn naħa waħda, u r-Repubblika Libaniża, min-naħa l-oħra
                     4
                  , li jipprevedi li jkun hemm kooperazzjoni bejn l-Unjoni u l-Libanu fir-riċerka u fl-iżvilupp teknoloġiku u jħeġġu l-attivitajiet tar-riċerka u tal-iżvilupp fl-oqsma ta’ interess komuni.

               •Konsistenza ma’ politiki oħra tal-Unjoni

                  L-implimentazzjoni tal-PRIMA f’kooperazzjoni mill-qrib ma’ pajjiżi terzi bħal-Libanu hija konsistenti wkoll ma’ politiki oħra tal-Unjoni, bħall-politika dwar il-migrazzjoni, il-politika tal-iżvilupp u l-politika tal-viċinat, filwaqt li hija wkoll rilevanti għalihom.

               2.ELEMENTI ĠURIDIĊI TAL-PROPOSTA

                  Il-proposta għal Deċiżjoni tal-Kunsill hija bbażata fuq l-Artikolu 186 u l-Artikolu 218(6)(a) tat-Trattat dwar il-Funzjonament tal-Unjoni Ewropea.

               Fid-dawl ta’ dan ta’ hawn fuq, il-Kummissjoni tipproponi li l-Kunsill jikkonkludi l-Ftehim f’isem l-Unjoni.

               2017/0199 (NLE)

               Proposta għal

               DEĊIŻJONI TAL-KUNSILL

               dwar il-konklużjoni tal-Ftehim għal kooperazzjoni xjentifika u teknoloġika bejn l-Unjoni Ewropea u r-Repubblika Libaniża li jistabbilixxi t-termini u l-kundizzjonijiet għall-parteċipazzjoni tar-Repubblika Libaniża fis-Sħubija fir-Riċerka u l-Innovazzjoni fiż-Żona tal-Mediterran (PRIMA)

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 186 flimkien mal-Artikolu 218(6)(a) tiegħu,

               Wara li kkunsidra l-proposta tal-Kummissjoni Ewropea,

               Wara li kkunsidra l-kunsens tal-Parlament Ewropew,

               Billi:

               (1)Id-Deċiżjoni (UE) 2017/1324 tal-Parlament Ewropew u tal-Kunsill
                  5
                tistipula l-parteċipazzjoni tal-Unjoni fis-Sħubija fir-Riċerka u l-Innovazzjoni fiż-Żona tal-Mediterran (PRIMA) li jipparteċipaw fiha b’mod konġunt diversi Stati Membri.

               (2)Ir-Repubblika Libaniża (“il-Libanu”) esprimiet ix-xewqa tagħha li tissieħeb fil-PRIMA bħala Stat Parteċipant u fl-istess livell tal-Istati Membri u tal-pajjiżi assoċjati ma’ Orizzont 2020 li jipparteċipaw fil-PRIMA.

               (3)Skont l-Artikolu 1(2) tad-Deċiżjoni (UE) 2017/1324, il-Libanu jsir Stat Parteċipant fil-PRIMA soġġett għall-konklużjoni ta’ ftehim internazzjonali għal kooperazzjoni xjentifika u teknoloġika mal-Unjoni li jistabbilixxi t-termini u l-kundizzjonijiet għall-parteċipazzjoni tal-Libanu fil-PRIMA.

               (4)Il-Ftehim għal kooperazzjoni xjentifika u teknoloġika bejn l-Unjoni Ewropea u r-Repubblika Libaniża li jistabbilixxi t-termini u l-kundizzjonijiet għall-parteċipazzjoni tar-Repubblika Libaniża fis-Sħubija fir-Riċerka u l-Innovazzjoni fiż-Żona tal-Mediterran (PRIMA) ġie ffirmat f’isem l-Unjoni fi XX, 20XX, soġġett għall-konklużjoni tiegħu f’data iktar ’il quddiem u b’konformità mad-Deċiżjoni tal-Kunsill <XXX>
                  6
               .

               (5)Jenħtieġ li l-Ftehim jiġi approvat f’isem l-Unjoni.

               ADOTTA DIN ID-DEĊIŻJONI:

               Artikolu 1

               B’dan, il-Ftehim għal kooperazzjoni xjentifika u teknoloġika bejn l-Unjoni Ewropea u r-Repubblika Libaniża li jistabbilixxi t-termini u l-kundizzjonijiet għall-parteċipazzjoni tar-Repubblika Libaniża fis-Sħubija fir-Riċerka u l-Innovazzjoni fiż-Żona tal-Mediterran (PRIMA) huwa approvat f’isem l-Unjoni.

               It-test tal-Ftehim huwa mehmuż ma’ din id-Deċiżjoni.

               Artikolu 2

               Il-President tal-Kunsill għandu jaħtar il-persuna li jkollha s-setgħa li, f’isem l-Unjoni, tagħmel in-notifika prevista fl-Artikolu 5(2) tal-Ftehim, sabiex tesprimi l-kunsens tal-Unjoni li tkun marbuta bil-Ftehim.

               Artikolu 3

               Din id-Deċiżjoni għandha tidħol fis-seħħ fi [id-data tal-adozzjoni tagħha].

               Magħmul fi Brussell,

                     Għall-Kunsill

                     Il-President

                     (1)
                  Id-Deċiżjoni (UE) 2017/1324 tal-Parlament Ewropew u tal-Kunsill tal-4 ta’ Lulju 2017 dwar il-parteċipazzjoni tal-Unjoni fis-Sħubija fir-Riċerka u l-Innovazzjoni fiż-Żona tal-Mediterran (PRIMA) li pparteċipaw fiha b’mod konġunt diversi Stati Membri (ĠU L 185, 18.07.2017, p. 1).

                     (2)
                  SWD(2016) 332 final, 18.10.2016.

                     (3)
                  COM(2012) 497 final.

                     (4)
                  ĠU L 143, 30.05.2006, p. 2.

                     (5)
                  Id-Deċiżjoni (UE) 2017/1324 tal-Parlament Ewropew u tal-Kunsill tal-4 ta’ Lulju 2017 dwar il-parteċipazzjoni tal-Unjoni fis-Sħubija fir-Riċerka u l-Innovazzjoni fiż-Żona tal-Mediterran (PRIMA) li pparteċipaw fiha b’mod konġunt diversi Stati Membri (ĠU L 185, 18.07.2017, p. 1).

    ---documentbreak---

               IL-KUMMISSJONI EWROPEA
            Brussell, 11.8.2017
            COM(2017) 433 final
            ANNESS
            ta'
            Proposta għal DEĊIŻJONI TAL-KUNSILL
            dwar il-konklużjoni tal-Ftehim għal kooperazzjoni xjentifika u teknoloġika bejn l-Unjoni Ewropea u r-Repubblika Libaniża li jistabbilixxi t-termini u l-kundizzjonijiet għall-parteċipazzjoni tar-Repubblika Libaniża fis-Sħubija fir-Riċerka u l-Innovazzjoni fiż-Żona tal-Mediterran (PRIMA)

               Ftehim għal kooperazzjoni xjentifika u teknoloġika bejn l-Unjoni Ewropea u r-Repubblika Libaniża li jistabbilixxi t-termini u l-kundizzjonijiet għall-parteċipazzjoni tar-Repubblika Libaniża fis-Sħubija fir-Riċerka u l-Innovazzjoni fiż-Żona tal-Mediterran (PRIMA)

               L-Unjoni Ewropea (minn hawn ’il quddiem imsejħa “l-Unjoni”),

               minn naħa waħda,

               u

               r-Repubblika Libaniża (minn hawn ’il quddiem imsejħa “l-Libanu”),

               min-naħa l-oħra,

               (minn hawn ’il quddiem imsejħin “il-Partijiet”)

               Billi l-Ftehim Ewro-Mediterranju li jistabbilixxi Assoċjazzjoni bejn il-Komunità Ewropea u l-Istati Membri tagħha, minn naħa waħda, u r-Repubblika Libaniża, min-naħa l-oħra, li daħal fis-seħħ fl-1 ta’ April 2006, jipprevedi l-kooperazzjoni xjentifika, teknika u teknoloġika;

               Billi d-Deċiżjoni (UE) 2017/1324 tal-Parlament Ewropew u tal-Kunsill dwar il-parteċipazzjoni tal-Unjoni fis-Sħubija fir-Riċerka u l-Innovazzjoni fiż-Żona tal-Mediterran (PRIMA) li jipparteċipaw fiha b’mod konġunt diversi Stati Membri tirregola t-termini u l-kundizzjonijiet għall-parteċipazzjoni tal-Istati Membri tal-UE u tal-Pajjiżi Assoċjati ma’ Orizzont 2020 li huma Stati Parteċipanti tal-inizjattiva, b’mod partikolari l-obbligi finanzjarji tagħhom u l-parteċipazzjoni fl-istrutturi regolatorji tal-inizjattiva;

               Billi skont it-termini tad-Deċiżjoni (UE) 2017/1324, il-Libanu jsir Stat Parteċipant fil-PRIMA soġġett għall-konklużjoni ta’ ftehim internazzjonali għal kooperazzjoni xjentifika u teknoloġika mal-Unjoni li jistabbilixxi t-termini u l-kundizzjonijiet għall-parteċipazzjoni tal-Libanu fil-PRIMA;

               Billi l-Libanu esprima x-xewqa tiegħu li jissieħeb fil-PRIMA bħala Stat Parteċipant, fl-istess livell tal-Istati Membri tal-UE u tal-Pajjiżi Assoċjati ma’ Orizzont 2020 li jipparteċipaw fil-PRIMA;

               Billi huwa meħtieġ ftehim internazzjonali bejn l-Unjoni u l-Libanu biex jiġu rregolati d-drittijiet u l-obbligi tal-Libanu bħala Stat Parteċipant fil-PRIMA;

               Billi l-kooperazzjoni sħiħa u l-koordinazzjoni sħiħa bejn l-awtoritajiet kompetenti taż-żewġ Partijiet huma essenzjali għall-implimentazzjoni ta’ dan il-Ftehim;

               FTIEHMU KIF ĠEJ:

               Artikolu 1

               L-iskop

               L-iskop ta’ dan il-Ftehim huwa li jiġu stabbiliti t-termini u l-kundizzjonijiet għall-parteċipazzjoni tal-Libanu fis-Sħubija fir-Riċerka u l-Innovazzjoni fiż-Żona tal-Mediterran (PRIMA).

               Artikolu 2

               Termini u kundizzjonijiet għall-parteċipazzjoni tal-Libanu fil-PRIMA

               It-termini u l-kundizzjonijiet għall-parteċipazzjoni tal-Libanu fil-PRIMA għandhom ikun dawk stabbiliti fid-Deċiżjoni (UE) 2017/1324 tal-Parlament Ewropew u tal-Kunsill dwar il-parteċipazzjoni tal-Unjoni fis-Sħubija fir-Riċerka u l-Innovazzjoni fiż-Żona tal-Mediterran (PRIMA) li jipparteċipaw fiha b’mod konġunt diversi Stati Membri. Il-Partijiet għandhom jikkonformaw mal-obbligi stabbiliti b’dik id-Deċiżjoni u għandhom jieħdu l-miżuri xierqa, b’mod partikolari billi jipprovdu l-assistenza kollha meħtieġa sabiex jiżguraw l-applikazzjoni tal-Artikolu 10(2) u tal-Artikolu 11(3) u (4) tagħha. L-arranġamenti dettaljati għall-assistenza għandhom jiġu miftiehma bejn il-Partijiet, peress li dawn l-arranġamenti huma essenzjali għall-kooperazzjoni ta’ bejniethom skont dan il-Ftehim.

               Artikolu 3

               Applikazzjoni territorjali

               Dan il-Ftehim għandu japplika, minn naħa waħda, għat-territorji li fihom japplikaw it-Trattat dwar il-Funzjonament tal-Unjoni Ewropea u t-Trattat dwar l-Unjoni Ewropea u, min-naħa l-oħra, għat-territorju tal-Libanu.

               Artikolu 4

               Iffirmar u applikazzjoni proviżorja

               Dan il-ftehim għandu jiġi applikat b’mod proviżorju mid-data tal-iffirmar tiegħu.

               Artikolu 5

               Dħul fis-seħħ u durata

               1. Dan il-Ftehim għandu jiġi approvat mill-Partijiet skont il-proċeduri tagħhom stess.

               2. Dan il-Ftehim għandu jidħol fis-seħħ fid-data li fiha ż-żewġ Partijiet ikunu nnotifikaw lil xulxin permezz tal-kanali diplomatiċi li l-proċeduri msemmija fl-ewwel paragrafu ġew konklużi.

               3. Dan il-Ftehim għandu jibqa’ fis-seħħ sakemm id-Deċiżjoni (UE) 2017/1324 tibqa’ fis-seħħ, diment li ma jiġix terminat minn waħda mill-Partijiet skont l-Artikolu 6.

               Artikolu 6

               Terminazzjoni

               1. Kwalunkwe Parti tista’ tittermina dan il-Ftehim fi kwalunkwe waqt b’avviż bil-miktub li jinforma lill-Parti l-oħra bl-intenzjoni li tittermina dan il-Ftehim.

               It-terminazzjoni għandha ssir effettiva sitt xhur wara d-data li fiha l-avviż bil-miktub ikun wasal għand id-destinatarju.

               2. Il-proġetti u l-attivitajiet li jkunu għaddejjin fil-waqt tat-terminazzjoni ta’ dan il-Ftehim għandhom jissoktaw sakemm jitlestew skont il-kundizzjonijiet stabbiliti f’dan il-Ftehim.

               3. Il-Partijiet għandhom isolvu b’kunsens komuni kwalunkwe konsegwenza oħra tat-terminazzjoni.

               Artikolu 7

               Soluzzjoni tat-tilwim

               Il-proċedura ta’ soluzzjoni tat-tilwim prevista fl-Artikolu 82 tal-Ftehim Ewro-Mediterranju li jistabbilixxi Assoċjazzjoni bejn il-Komunità Ewropea u l-Istati Membri tagħha, minn naħa waħda, u r-Repubblika Libaniża, min-naħa l-oħra, għandha tapplika għat-tilwimiet kollha marbuta mal-applikazzjoni jew mal-interpretazzjoni ta’ dan il-Ftehim.

               Dan il-Ftehim għandu jitfassal b’kopji duplikati bil-Bulgaru, bil-Kroat, biċ-Ċek, bid-Daniż, bl-Olandiż, bl-Ingliż, bl-Estonjan, bil-Finlandiż, bil-Franċiż, bil-Ġermaniż, bil-Grieg, bl-Ungeriż, bit-Taljan, bil-Latvjan, bil-Litwan, bil-Malti, bil-Pollakk, bil-Portugiż, bir-Rumen, bis-Slovakk, bis-Sloven, bl-Ispanjol, bl-Iżvediż u bl-Għarbi, filwaqt li t-testi kollha jkunu ugwalment awtentiċi.


				|

		52014PC0024

			Proposta għal DEĊIŻJONI TAL-KUNSILL li temenda d-Deċiżjoni 2004/162/KE fir-rigward tal-applikazzjoni tagħha għall-Majott mill-1 ta' Jannar 2014 /* COM/2014/024 final - 2014/0010 (CNS) */

			   	MEMORANDUM TA’ SPJEGAZZJONI
1.           KUNTEST TAL-PROPOSTA
Id-dispożizzjonijiet tat-Trattat dwar
il-Funzjonament tal-Unjoni Ewropea (TFUE), li japplikaw għar-reġjuni
l-iktar imbiegħda tal-Unjoni, li minnhom jagħmlu parti d-dipartimenti
Franċiżi extra-Ewropej (DOM), fil-prinċipju ma jawtorizzaw
l-ebda differenza ta’ impożizzjoni fid-DOM bejn il-prodotti lokali u dawk
li joriġinaw minn Franza metropolitana jew l-Istati Membri l-oħra.
L-Artikolu 394 tat-TFUE (dak li qabel kien l-Artikolu 299(2) tat-Trattat KE)
jipprevedi l-possibbiltà li jiġu introdotti miżuri
speċifiċi favur dawk ir-reġjuni minħabba l-eżistenza
ta' żvantaġġi permanenti li għandhom effett fuq
is-sitwazzjoni ekonomika u soċjali tar-reġjuni l-iktar
imbiegħda.
Id-Deċiżjoni tal-Kunsill 2004/162/KE
tal-10 ta’ Frar 2004 (kif emendata bid-Deċiżjonijiet tal-Kunsill
2008/439/KE tad-9 ta’ Ġunju 2008 u 448/2011/UE tad-19 ta’ Lulju 2011),
adottata abbażi tal-Artikolu 299(2) tat-Trattat tal-KE, tawtorizza lil
Franza biex tapplika sal-1 ta’ Lulju 2014, rata mnaqqsa tad-dazji
"tal-baċir" għal ċerti prodotti maħduma lokalment
fid-dipartimenti Franċiżi extra-Ewropej tal-Gwadelup, il-Gujana
Franċiża, Martinique u Réunion. L-anness tad-Deċiżjoni
msemmija hawn fuq jipprovdi l-lista tal-prodotti li għalihom jistgħu
japplikaw l-eżenzjonijiet jew it-tnaqqis fit-taxxi. Skont il-prodotti,
id-differenza fl-impożizzjoni bejn il-prodotti lokali u l-prodotti
l-oħra ma tistax taqbeż l-10, l-20 jew it-30 punti ta'
perċentwali.
Id-Deċiżjoni 2004/162/KE tesponi
r-raġunijiet li mmotivaw l-adozzjoni tal-miżuri speċifiċi:
l-iżolament, id-dipendenza fir-rigward tal-materja prima u
tal-enerġija, l-obbligu li jżiedu l-istokkijiet, id-daqs
żgħir tas-suq lokali u l-livell baxx tal-attività ta' esportazzjoni
eċċ. Dawn l-iżvantaġġi kollha ġabu żieda
tal-ispejjeż ta' produzzjoni u b'hekk tal-prezz ta' kemm iqumu
l-oġġetti mmanifatturati lokalment li, fin-nuqqas ta' miżuri
speċifiċi, se jkunu inqas kompetittivi minn dawk li ġejjin minn
barra, anke b'kunsiderazzjoni tal-ispejjeż ta' trasport lejn id-DOM. Dan
se jagħmliha iktar diffiċli biex tinżamm il-produzzjoni lokali.
Il-miżuri speċifiċi li hemm fid-Deċiżjoni 2004/162/KE
ġew maħsuba bil-għan li tissaħħaħ l-industrija
lokali billi tittejjeb il-kompetittività tagħha.
Il-Kunsill Ewropew, bid-Deċiżjoni
2012/419/UE li temenda l-istatus tal-Unjoni Ewropea fir-rigward tal-Majott,
iddeċieda li l-Majott, mill-1 ta’ Jannar 2014, se jkollha l-istatus ta’
reġjun ultraperiferiku skont it-tifsira tal-Artikolu 349 tat-Trattat dwar
il-Funzjonament tal-Unjoni Ewropea (TFUE) minflok dak ta’ pajjiż u
territorju barra mill-Ewropa (OCT) skont it-tifsira tal-Artikolu 355(2)
tat-TFUE. Għalhekk, id-Deċiżjoni tal-Kunsill Ewropew żieded
lill-Majott fil-lista tar-reġjuni l-aktar imbiegħda msemmija
fl-Artikolu 349 tat-TFUE. It-Trattat kollu u l-leġiżlazzjoni
tat-taxxa Komunitarja għalhekk se jkun applikabbli għall-Majott minn
din il-bidla fl-istatus.
Il-proposta ta' Direttiva tas-7 ta' Awwissu 2013[1] għandha
l-għan li l-Majott tiġi ttrattata, fir-rigward tal-VAT u dwana, bl-istess
mod bħar-reġjuni Franċiżi l-oħra l-aktar
imbiegħda billi dan id-dipartiment extra-Ewropew  ma jaqax taħt
il-kamp ta' applikazzjoni territorjali tad-Direttivi dwar il-VAT u drittijiet
doganali, u dan mill-1 ta' Jannar 2014.
L-awtoritajiet Franċiżi infurmaw
lill-Kummissjoni bl-intenzjoni tagħhom li jintroduċu fil-Majott
it-taxxa "tal-baċir" taħt kundizzjonijiet simili għal
dawk li hemm fil-Guyane u talbu lill-Kummissjoni biex ikunu awtorizzati
japplikaw sistema fiskali differenzjata skont liema l-prodotti huma  prodotti
lokalment jew le. F'dan ir-rigward, l-awtoritajiet Franċiżi,
fit-talba tagħhom tal-24 ta' Mejju 2013, ikkomunikaw lill-Kummissjoni
lista ta' ċerti prodotti li għalihom jixtiequ jkunu awtorizzati
japplikaw sistema fiskali differenzjata skont liema l-prodotti huma prodotti
lokalment jew le. L-awtoritajiet Franċiżi ġew mistiedna bosta
drabi jipprovdu informazzjoni kumplimentari u biex jagħtu,
għall-prodotti differenti li huma l-oġġett ta' din it-talba, ġustifikazzjonijiet
dwar l-eżistenza ta' produzzjoni lokali, il-parti tas-suq li għandha
din il-produzzjoni lokali u l-ispejjeż għoljin li jaffettwaw din
il-produzzjoni lokali meta mqabbla mal-istess prodotti li joriġinaw minn
barra.
2.           IR-RIŻULTATI
TAL-KONSULTAZZJONIJIET MAL-PARTIJIET INTERESSATI U L-VALUTAZZJONIJIET
TAL-IMPATT
It-talba tal-awtoritajiet Franċiżi dwar
il-Majott tressqet fid-dawl tat-talbiet li saru mis-setturi ekonomiċi
kkonċernati.
Il-Kummissjoni ma għamlitx valutazzjoni
tal-impatt.
3.           ELEMENTI ĠURIDIĊI
TAL-PROPOSTA
 Sommarju tal-miżuri proposti Il-proposta għandha l-għan li tadotta d-Deċiżjoni tal-Kunsill 2004/162//KE sabiex issir applikabbli għall-Majott. Barra minn hekk, hija tiddetermina, għall-Majott, il-listi ta' prodotti li għalihom Franza hija awtorizzata tapplika, f'ċerti limiti, eżenzjonijiet jew tnaqqis fit-taxxa msejħa "tal-baċir" għal ċerti oġġetti mmanifatturati lokalment. Il-proposta tipprevedi l-awtorizzazzjoni tal-applikazzjoni ta' sistema fiskali differenzjata għal 59 prodotti li għalihom  hemm produzzjoni lokali fil-Majott. Għal dawn il-prodotti kollha, l-awtoritajiet Franċiżi setgħu jiġġustifikaw fl-ewwel istanza l-eżistenza ta' produzzjoni lokali, fit-tieni istanza eżistenza ta' "importazzjonijiet" sinifikanti (Franza metropolitana u Stati Membri oħra, inklużi) li setgħu jikkompromettu ż-żamma tal-produzzjoni lokali u fl-aħħar nett tal-eżistenza ta' spejjeż għoljin li jaffettwaw il-produzzjoni lokali fir-rigward tal-prodotti "importati" li jikkompromettu l-kompetittività tal-prodotti prodotti lokalment. Id-differenzjar fit-tassazzjoni awtorizzat ma jistax ikun iktar mill-ispejjeż għoljin iġġustifikati. Il-prodotti li huwa propost li jitniżżlu fl-anness tad-Deċiżjoni tal-Kunsill 2004/162/KE huma 11 għall-parti A tal-anness (differenzjar tat-tassazzjoni awtorizzat ta' 10 punti perċentwali) 32 għall-parti B tal-anness (differenzjar tat-tassazzjoni awtorizzat ta' 20 punti perċentwali) u fl-aħħarnett 16 għall-parti C tal-anness (differenzjar tat-tassazzjoni ta' 30 punti perċentwali). Il-prodotti kkonċernati huma deskritti fid-dettall  fil-premessi Nri 5 sa 7 tal-proposta ta' Deċiżjoni tal-Kunsill.
 Bażi ġuridika Artikolu 349 TFUE.
 Il-prinċipju tas-sussidjarjetà Il-Kunsill biss għandu s-setgħa li jadotta, abbażi tal-Artikolu 349 TFUE, miżuri speċifiċi favur ir-reġjunijiet l-aktar imbiegħda għall-adattament tal-applikazzjoni tat-Trattati għal dawn ir-reġjuni, inkluża l-politika komuni, minħabba l-iżvantaġġi permanenti li jħallu impatt fuq il-kundizzjonijiet ekonomiċi u soċjali tar-reġjuni l-aktar imbiegħda. Għaldaqstant, il-proposta hija konformi mal-prinċipju tas-sussidjarjetà.
 Il-prinċipju tal-proporzjonalità Il-proposta hija konformi mal-prinċipju tal-proporzjonalità għar-raġunijiet li ġejjin.
 Il-proposta għandha l-għan li tadotta d-Deċiżjoni 2004/162//KE sabiex issir applikabbli għall-Majott. Tikkonċerna biss il-prodotti li għalihom saru ġustifikazzjonijiet fir-rigward ta' spejjeż għoljin li jaffettwaw l-oġġetti prodotti lokalment. ||
 Bl-istess mod, id-differenzjal massimu propost għal kull prodott milqut minn din il-proposta huwa limitat għal dak li hu meħtieġ fid-dawl tal-ispejjeż għoljin li jaffettwaw kull każ ta' produzzjoni lokali kkonċernata. B’dan il-mod, il-piż fiskali fuq il-prodotti importati fid-dipartiment Franċiż extra-Ewropej tal-Majott mhuwiex se jaqbeż dak li hu meħtieġ biex tiġi kkumpensata l-kompetittività tal-prodotti manifatturati lokalment vis-à-vis dawn il-prodotti.
 Għażla tal-istrument
 Strument propost: Deċiżjoni tal-Kunsill.
 Strumenti oħra ma kinux ikunu adegwati għar-raġunijiet li ġejjin. It-test li huwa s-suġġett tal-emenda huwa fih innifsu Deċiżjoni tal-Kunsill, adottata fuq l-istess bażi ġuridika (l-Artikolu 299(2) tat-Trattat tal-KE ta' dak iż-żmien).
4.           IMPLIKAZZJONI BAĠITARJA
Din il-proposta m'għandha l-ebda
implikazzjoni fuq il-baġit tal-Unjoni Ewropea.
2014/0010 (CNS)
Proposta għal
DEĊIŻJONI TAL-KUNSILL
li temenda d-Deċiżjoni 2004/162/KE
fir-rigward tal-applikazzjoni tagħha għall-Majott mill-1 ta' Jannar
2014
IL-KUNSILL TAL-UNJONI EWROPEA,
Wara li kkunsidra t-Trattat dwar il-Funzjonament
tal-Unjoni Europea, u b’mod partikolari l-Artikolu 349 tiegħu,
Wara li kkunsidra l-proposta tal-Kummissjoni
Ewropea,
Wara li l-abbozz tal-att leġislattiv
intbagħat lill-parlamenti nazzjonali,
Wara li kkunsidra l-opinjoni tal-Parlament
Ewropew[2],
Waqt li jaġixxi skont proċedura
leġiżlattiva speċjali,
Billi:
(1)       Id-Deċiżjoni
tal-Kunsill 2004/162/KE[3]
tawtorizza lill-awtoritajiet Franċiżi jipprevedu eżenzjonijiet
jew rati mnaqqsa tad-dazji tal-baċir għal ċerti prodotti
maħduma lokalment fid-dipartimenti Franċiżi extra-Ewropej li
jidhru fl-Anness tagħha. Dawn l-eżenzjonijiet jew tnaqqis huma
miżuri speċifiċi mmirati biex jikkumpensaw id-diffikultajiet
partikolari li jiffaċċjaw ir-reġjuni l-iktar imbiegħda
fejn l-effett tagħhom huwa li jżidu l-ispejjeż tal-produzzjoni
għall-intrapriżi lokali u għalhekk il-prodotti tagħhom
diffiċilment jistgħu jikkompetu mal-istess prodotti li joriġinaw
fi Franza metropolitana u l-Istati Membri l-oħra. Il-Majott tinsab
fl-istess sitwazzjoni bħar-reġjuni Franċiżi l-oħra
l-iktar imbiegħda.
(2)       B'konformità
mad-Deċiżjoni 2012/419/UE[4],
mill-1 ta' Jannar 2014, il-Majott se ssir reġjun ultraperiferiku skont
it-tifsira tal-Artikolu 349 tat-Trattat. Id-dispożizzjonijiet kollha
tat-Trattat se jkunu applikabbli għall-Majott minn din id-data.
(3)       L-awtoritajiet
Franċiżi talbu li d-Deċiżjoni 2004/162/KE dwar id-dazju
tal-baċir tkun applikabbli għall-Majott mill-1 ta' Jannar 2014 u
kkomunikaw lista ta' prodotti li għalihom talbu li japplikaw sistema ta'
tassazzjoni differenzjata skont liema l-prodotti huma  prodotti lokalment jew
le.
(4)       Din id-Deċiżjoni
għandha tawtorizza lill-awtoritajiet Franċiżi biex japplikaw
sistema ta' tassazzjoni differenzjata għall-prodotti li għalihom
iġġustifikaw l-ewwel l-eżistenza ta' produzzjoni lokali, it-tieni
l-eżistenza ta' dħul sinifikanti ta' beni (inkluż ta'
oriġini minn Franza metropolitana u Stati Membri oħra) li
jistgħu jikkompromettu ż-żamma tal-produzzjoni lokali u
fl-aħħarnett l-eżistenza ta' spejjeż għoljin li
jgħollu l-prezz ta' renditu tal-produzzjoni lokali meta mqabbel
mal-prodotti li joriġinaw minn barra u li jikkompromettu l-kompetittività
tal-prodotti prodotti lokalment. Id-differenzjar fit-tassazzjoni awtorizzat
m'għandux ikun iktar mill-ispejjeż għoljin iġġustifikati.
L-applikazzjoni ta' dawn il-prinċipji għandha tippermetti
l-implimentazzjoni tad-dispożizzjonijiet tal-Artikolu 349 tat-Trattat
mingħajr ma tmur lil hinn minn dak li hu meħtieġ u mingħajr
ma toħloq vantaġġ mhux ġustifikat favur il-produzzjonijiet
lokali.
(5)       Il-prodotti li għalihom
l-awtoritajiet Franċiżi ressqu dawn it-tliet tipi ta'
ġustifikazzjonijiet huma mniżżla fil-partijiet A, B u C
tal-anness tad-Deċiżjoni tal-Kunsill 2004/162/KE. Il-prodotti
kkonċernati li jinsabu fil-parti A tal-anness tad-Deċiżjoni
(differenzjar tat-tassazzjoni awtorizzat ta' 10 punti perċentwali) huma
l-bżar (prodotti 0904 11 u 0904 12[5]), il-vanilja (prodott
0905), iċ-ċikkulata (prodott 1806), ċerti prodotti tal-materja
plastika (prodotti 3925 10 10, 3925 90 80,
3926 90 90 u 3926 90 97), il-briks (prodotti 6901 u 6902) u
l-proteżi dentali (prodotti 9021 21 90).
(6)       Il-prodotti kkonċernati
mniżżla fil-parti B tal-anness tad-Deċiżjoni tal-Kunsill
2004/162/KE (differenzjar tat-tassazzjoni awtorizzat ta' 20 punti
perċentwali) huma l-ħut (prodotti 0301, 0302, 0303, 0304 u 0305),
ċertu xogħol tal-injam (prodotti 4407, 4409, 4414, 4418, 4419, 4420 u
4421), ċertu xogħol tal-karta jew tal-kartun (prodotti 4819 u 4821),
ċeri prodotti tas-settur tal-istampa u tal-edizzjoni (prodotti 4902, 4909,
4910 u 4911), ċeri prodotti tal-ħġieġ ċatt (prodotti
7003 u 7005), ċertu xogħol tal-ħadid (prodotti 7210, 7301, 7312,
7314, 9406 00 31 u 9406 00 38), ċertu xogħol
tal-aluminju (prodotti 7606, 7610 10 u 8310), u ċerti
siġġijiet (prodotti 9401 69, 9401 90 30 u
9403 40).
(7)       Il-prodotti kkonċernati
mniżżla fil-parti C tal-anness tad-Deċiżjoni tal-Kunsill
2004/162/KE (differenzjar tat-tassazzjoni awtorizzat ta' 30 punti
perċentwali) huma l-ħalib u l-prodotti magħmulin mill-ħalib
(prodotti 0401, 0403 u 0406), ċerti prodotti pproċessati abbażi
ta' laħam (prodotti 1601 u 1602), ċerti prodotti tal-laħam u
tal-pastiċċerija (prodotti 1901 u 1905), il-ġelati (prodott
2105), l-ilma minerali u s-soft drinks (prodotti 2201 u 2202), il-birra
(prodott 2203), il-lang-ylang (prodotti 3301 29 11 u
3301 29 31), is-sapun u d-deterġenti (prodotti 3401 u 3402) u
fl-aħħarnett is-saqqijiet tal-foam (prodott 9404 29 90).
(8)       Għalhekk,
id-Deċiżjoni 2004/162/KE għandha tiġi emendata skont dan.
(9)       Minħabba l-urġenza,
għandha tapplika eċċezzjoni ta' tmien ġimgħat
stabbilita fl-Artikolu 4 tal-Protokoll Nru 1 dwar ir-rwol tal-parlamenti
nazzjonali fl-Unjoni Ewropea, anness mat-Trattat ta' Lisbona.
ADOTTA DIN ID-DEĊIŻJONI:
Artikolu 1
Id-Deċiżjoni 2004/162/KE hija
emendata kif ġej:
1) Fl-Artikolu 1, il-paragrafu 1,
l-ewwel sottoparagrafu jinbidel b'dan li ġej:
"Permezz ta' deroga
għall-Artikoli 28, 30 u 110 tat-Trattat dwar il-Funzjonament tal-Unjoni
Ewropea, l-awtoritajiet Franċiżi huma awtorizzati, sal-ewwel ta'
Lulju 2014, li jagħtu eżenzjonijiet jew tnaqqis tat-taxxa
imsejħa "tal-baċir" għall-prodotti mniżżla
fl-anness li huma prodotti lokalment fid-dipartimenti Franċiżi
extra-ewropej tal-Gwadelup, tal-Guyane, tal-Martinique, tal-Majott u
tar-Réunion. "
2) L-Anness huwa emendat kif ġej:
a) fil-parti A, il-punt 5 li ġej huwa
miżjud:
" 5. Dipartiment tal-Majott
0904 11, 0904 12, 0905,1806,
3925 10 00, 3925 90 80, 3926 90 90,
3926 90 97, 6901, 6902, 9021 21 90. "
b) fil-parti B, il-punt 5 li ġej huwa
miżjud:
" 5. Dipartiment tal-Majott
0301, 0302, 0303, 0304, 0305, 4407, 4409, 4414,
4418, 4419, 4420, 4421, 4819, 4821, 4902, 4909, 4910, 4911, 7003, 7005, 7210,
7301, 7312, 7314, 7606, 7610 10, 8310, 9401 69, 9401 90 30,
9403 40, 9406 00 31, 9406 00 38. "
c) fil-parti C, il-punt 5 li ġej huwa
miżjud:
" 5. Dipartiment tal-Majott
0401, 0403, 0406, 1601, 1602, 1901, 1905, 2105,
2201, 2202, 2203, 3301 29 11, 3301 29 31, 3401, 3402,
9404 29 90. "
Artikolu 2
Din
id-Deċiżjoni għandha tapplika mill-1 ta’ Jannar 2014.
Artikolu 3
Din
id-Deċiżjoni hija indirizzata lir-Repubblika Franċiża.
Magħmul fi Brussell,
                                                                       Għall-Kunsill
                                                                       Il-President
[1]               Il-proposta għal Direttiva tal-Kunsill COM(2013)
577 finali tas-7 ta' Awwissu 2013 li temenda d-Direttivi 2006/112/KE u
2008/118/KE fir-rigward tar-reġjuni ultraperiferiċi
Franċiżi u b'mod partikolari l-Majott
[2]               ĠU C  tal- , p. .
[3]               Id-Deċiżjoni tal-Kunsill 2004/162/KE
tal-10 ta' Frar 2004 dwar l-iskema tad-dazji tal-baċir fid-dipartimenti
Franċiżi extra-Ewropej u li testendi l-perjodu ta’ validità
tad-Deċiżjoni 89/688/KEE (ĠU L 52, 21.2.2004, p. 64).
[4]               ĠU L 204,
31.7.2012, p. 131.
[5]               Skont il-klassifikazzjoni fin-nomenklatura tat-Tariffa
Doganali Komuni.